title: Vec T-124/20: Rozsudok Všeobecného súdu zo 6. októbra 2021 – M/S. Indeutsch International/EUIPO – 135 Kirkstall (Zobrazenie opakujúceho sa motívu v tvare V medzi dvoma rovnobežnými čiarami) („Ochranná známka Európskej únie – Konanie o vyhlásenie neplatnosti – Obrazová ochranná známka Európskej únie zobrazujúca opakujúci sa motív v tvare V medzi dvoma rovnobežnými čiarami – Absolútny dôvod zamietnutia – Označenie, ktoré môže tvoriť ochrannú známku Európskej únie – Článok 7 ods. 1 písm. a) nariadenia (ES) č. 207/2009 [teraz článok 7 ods. 1 písm. a) nariadenia (EÚ) 2017/1001] – Rozlišovacia spôsobilosť – Článok 7 ods. 1 písm. b) nariadenia č. 207/2009 [teraz článok 7 ods. 1 písm. b) nariadenia 2017/1001] – Povinnosť rozhodnúť o žalobe – Článok 71 ods. 1 nariadenia 2017/1001 – Vzájomná žaloba“)

text:
               6.12.2021

               SK

               Úradný vestník Európskej únie

               C 490/36

      Rozsudok Všeobecného súdu zo 6. októbra 2021 – M/S. Indeutsch International/EUIPO – 135 Kirkstall (Zobrazenie opakujúceho sa motívu v tvare V medzi dvoma rovnobežnými čiarami)
      (Vec T-124/20) (1)

      („Ochranná známka Európskej únie - Konanie o vyhlásenie neplatnosti - Obrazová ochranná známka Európskej únie zobrazujúca opakujúci sa motív v tvare V medzi dvoma rovnobežnými čiarami - Absolútny dôvod zamietnutia - Označenie, ktoré môže tvoriť ochrannú známku Európskej únie - Článok 7 ods. 1 písm. a) nariadenia (ES) č. 207/2009 [teraz článok 7 ods. 1 písm. a) nariadenia (EÚ) 2017/1001] - Rozlišovacia spôsobilosť - Článok 7 ods. 1 písm. b) nariadenia č. 207/2009 [teraz článok 7 ods. 1 písm. b) nariadenia 2017/1001] - Povinnosť rozhodnúť o žalobe - Článok 71 ods. 1 nariadenia 2017/1001 - Vzájomná žaloba“)
      (2021/C 490/40)
      Jazyk konania: angličtina

         Účastníci konania

         Žalobkyňa: M/S. Indeutsch International (Noida, India) (v zastúpení: G. Glas, advokát, D. Stone, A. Dykes, A. Leonelli, K. Hughes, solicitors, a S. Malynicz, QC)

         Žalovaný: Úrad Európskej únie pre duševné vlastníctvo (v zastúpení: D. Gája, splnomocnený zástupca)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: 135 Kirkstall, Inc., predtým Crafts Americana Group, Inc. (Vancouver, Washington, Spojené štáty) (v zastúpení: M. Edenborough, QC a J. Fish, solicitor)

         Predmet veci

      Žaloba podaná proti rozhodnutiu veľkého odvolacieho senátu EUIPO z 13. decembra 2019 (vec R 2672/2017-G) týkajúcemu sa konania o vyhlásenie neplatnosti medzi spoločnosťami Crafts Americana Group a M/S. Indeutsch International

         Výrok rozsudku

                  1.

                  Rozhodnutie veľkého odvolacieho senátu EUIPO z 13. decembra 2019 (vec R 2672/2017-G) sa zrušuje.

                  2.

                  Konanie o hlavnej žalobe sa zastavuje.

                  3.

                  M/S. Indeutsch International a Úrad Európskej únie pre duševné vlastníctvo (EUIPO) znášajú svoje vlastné trovy konania a sú povinní nahradiť trovy konania, ktoré vynaložila 135 Kirkstall, Inc., predtým Crafts Americana Group, Inc., v súvislosti so vzájomnou žalobou a s konaním pred odvolacím senátom.

                  4.

                  135 Kirkstall, predtým Crafts Americana Group, znáša svoje vlastné trovy konania týkajúce sa hlavnej žaloby.

         (1)  Ú. v. EÚ C 137, 27.4.2020.


title: Vec T-219/20: Rozsudok Všeobecného súdu z 13. októbra 2021 – JK/Komisia („Verejná služba – Úradníci – Zamestnanci Komisie v službách ESVĆ – Žiadosť o pomoc – Článok 4 služobného poriadku – Implicitné rozhodnutie o zamietnutí žiadosti – Rozhodnutie o zamietnutí sťažnosti – Článok 90 služobného poriadku – Príslušný menovací orgán – Zásada riadnej správy vecí verejných“)

text:
               6.12.2021

               SK

               Úradný vestník Európskej únie

               C 490/37

      Rozsudok Všeobecného súdu z 13. októbra 2021 – JK/Komisia
      (Vec T-219/20) (1)

      („Verejná služba - Úradníci - Zamestnanci Komisie v službách ESVĆ - Žiadosť o pomoc - Článok 4 služobného poriadku - Implicitné rozhodnutie o zamietnutí žiadosti - Rozhodnutie o zamietnutí sťažnosti - Článok 90 služobného poriadku - Príslušný menovací orgán - Zásada riadnej správy vecí verejných“)
      (2021/C 490/41)
      Jazyk konania: francúzština

         Účastníci konania

         Žalobca: JK (v zastúpení: N. de Montigny, advokátka)

         Žalovaná: Európska komisia (v zastúpení: T. Bohr a T. Lilamand, splnomocnení zástupcovia)

         Predmet veci

      Návrh založený na článku 270 ZFEÚ na zrušenie implicitného rozhodnutia Komisie z 5. júna 2019 zamietajúceho žiadosť žalobcu o pomoc podanú na základe článku 24 Služobného poriadku Európskej únie a rozhodnutia Komisie zo 6. januára 2020 zamietajúceho žalobcovu sťažnosť

         Výrok rozsudku

                  1.

                  Implicitné rozhodnutie Európskej komisie z 5. júna 2019 zamietajúce žiadosť JK o pomoc podanú na základe článku 24 Služobného poriadku Európskej únie a rozhodnutie Komisie zo 6. januára 2020 zamietajúce sťažnosť JK sa zrušujú.

                  2.

                  Komisia znáša vlastné trovy konania a je povinná nahradiť trovy konania JK.

         (1)  Ú. v. EÚ C 209, 22.6.2020.


title: Vec T-429/20: Rozsudok Všeobecného súdu z 13. októbra 2021 – Sedus Stoll/EUIPO – Kappes (Sedus ergo+) („Ochranná známka Európskej únie – Námietkové konanie – Prihláška slovnej ochrannej známky Európskej únie Sedus ergo+ – Skoršia národná slovná ochranná známka ERGOPLUS – Relatívny dôvod zamietnutia – Neexistencia pravdepodobnosti zámeny – Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001“)

text:
               6.12.2021

               SK

               Úradný vestník Európskej únie

               C 490/37

      Rozsudok Všeobecného súdu z 13. októbra 2021 – Sedus Stoll/EUIPO – Kappes (Sedus ergo+)
      (Vec T-429/20) (1)

      („Ochranná známka Európskej únie - Námietkové konanie - Prihláška slovnej ochrannej známky Európskej únie Sedus ergo+ - Skoršia národná slovná ochranná známka ERGOPLUS - Relatívny dôvod zamietnutia - Neexistencia pravdepodobnosti zámeny - Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001“)
      (2021/C 490/42)
      Jazyk konania: nemčina

         Účastníci konania

         Žalobkyňa: Sedus Stoll AG (Dogern, Nemecko) (v zastúpení: M. Goldmann a J. Thomsen, advokáti)

         Žalovaný: Úrad Európskej únie pre duševné vlastníctvo (v zastúpení: M. Fischer, D. Hanf a M. Eberl, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Wolfgang Kappes (Bochum, Nemecko) (v zastúpení: J. Schneiders, N. Gottschalk a B. Schneiders, advokáti)

         Predmet veci

      Žaloba podaná proti rozhodnutiu prvého odvolacieho senátu EUIPO z 12. marca 2020 (vec R 1303/2019-1) týkajúcemu sa námietkového konania medzi pánom W. Kappes a spoločnosťou Sedus Stoll

         Výrok rozsudku

                  1.

                  Rozhodnutie prvého odvolacieho senátu Úradu Európskej únie pre duševné vlastníctvo (EUIPO) z 12. marca 2020 (vec R 1303/2019-1) sa zrušuje.

                  2.

                  Odvolanie, ktoré na EUIPO podal pán Wolfgang Kappes sa zamieta.

                  3.

                  EUIPO znáša svoje vlastné trovy konania a trovy konania, ktoré v konaní pred Všeobecným súdom vynaložila spoločnosť Sedus Stoll AG.

                  4.

                  Pán Wolfgang Kappes znáša svoje vlastné trovy konania a je povinný nahradiť nevyhnutné náklady, ktoré v konaní pred odvolacím senátom EUIPO vynaložila spoločnosť Sedus Stoll AG.

         (1)  Ú. v. EÚ C 279, 24.8.2020.


title: Vec T-436/20: Rozsudok Všeobecného súdu z 13. októbra 2021 – Sedus Stoll/EUIPO – Kappes (Sedus ergo+) („Ochranná známka Európskej únie – Námietkové konanie – Prihláška slovnej ochrannej známky Európskej únie Sedus ergo+ – Skoršie národné a medzinárodné slovné ochranné známky ERGOPLUS – Relatívny dôvod zamietnutia – Neexistencia pravdepodobnosti zámeny – Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001]“)

text:
               6.12.2021

               SK

               Úradný vestník Európskej únie

               C 490/38

      Rozsudok Všeobecného súdu z 13. októbra 2021 – Sedus Stoll/EUIPO – Kappes (Sedus ergo+)
      (Vec T-436/20) (1)

      („Ochranná známka Európskej únie - Námietkové konanie - Prihláška slovnej ochrannej známky Európskej únie Sedus ergo+ - Skoršie národné a medzinárodné slovné ochranné známky ERGOPLUS - Relatívny dôvod zamietnutia - Neexistencia pravdepodobnosti zámeny - Článok 8 ods. 1 písm. b) nariadenia (ES) č. 207/2009 [teraz článok 8 ods. 1 písm. b) nariadenia (EÚ) 2017/1001]“)
      (2021/C 490/43)
      Jazyk konania: nemčina

         Účastníci konania

         Žalobkyňa: Sedus Stoll AG (Dogern, Nemecko) (v zastúpení: M. Goldmann a J. Thomsen, advokáti)

         Žalovaný: Úrad Európskej únie pre duševné vlastníctvo (v zastúpení: M. Fischer, D. Hanf a M. Eberl, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Wolfgang Kappes (Bochum, Nemecko) (v zastúpení: J. Schneiders, N. Gottschalk a B. Schneiders, advokáti)

         Predmet veci

      Žaloba podaná proti rozhodnutiu prvého odvolacieho senátu EUIPO z 12. marca 2020 (vec R 2194/2018-1) týkajúcemu sa námietkového konania medzi pánom W. Kappes a spoločnosťou Sedus Stoll

         Výrok rozsudku

                  1.

                  Rozhodnutie prvého odvolacieho senátu Úradu Európskej únie pre duševné vlastníctvo (EUIPO) z 12. marca 2020 (vec R 2194/2018-1) sa zrušuje.

                  2.

                  Žaloba sa v zostávajúcej časti zamieta.

                  3.

                  EUIPO znáša svoje vlastné trovy konania a trovy konania, ktoré v konaní pred Všeobecným súdom vynaložila spoločnosť Sedus Stoll AG.

                  4.

                  Pán Wolfgang Kappes znáša svoje vlastné trovy konania a je povinný nahradiť nevyhnutné náklady, ktoré v konaní pred odvolacím senátom EUIPO vynaložila spoločnosť Sedus Stoll AG.

         (1)  Ú. v. EÚ C 279, 24.8.2020.


title: Vec T-523/20: Rozsudok Všeobecného súdu z 13. októbra 2021 – Setarcos Consulting/EUIPO (Blockchain Island) („Ochranná známka Európskej únie – Prihláška slovnej ochrannej známky Európskej únie Blockchain Island – Absolútny dôvod zamietnutia – Nedostatok rozlišovacej spôsobilosti – Článok 7 ods. 1 písm. b) a ods. 2 nariadenia (EÚ) 2017/1001“)

text:
               6.12.2021

               SK

               Úradný vestník Európskej únie

               C 490/39

      Rozsudok Všeobecného súdu z 13. októbra 2021 – Setarcos Consulting/EUIPO (Blockchain Island)
      (Vec T-523/20) (1)

      („Ochranná známka Európskej únie - Prihláška slovnej ochrannej známky Európskej únie Blockchain Island - Absolútny dôvod zamietnutia - Nedostatok rozlišovacej spôsobilosti - Článok 7 ods. 1 písm. b) a ods. 2 nariadenia (EÚ) 2017/1001“)
      (2021/C 490/44)
      Jazyk konania: angličtina

         Účastníci konania

         Žalobkyňa: Setarcos Consulting ltd. (Sliema, Malta) (v zastúpení: S. Stafylakis, advokát)

         Žalovaný: Úrad Európskej únie pre duševné vlastníctvo (v zastúpení: D. Walicka a V. Ruzek, splnomocnení zástupcovia)

         Predmet veci

      Žaloba proti rozhodnutiu piateho odvolacieho senátu EUIPO z 9. júna 2020 (vec R 2806/2019-5), ktoré sa týka prihlášky slovného označenia Blockchain Island ako ochrannej známky Európskej únie

         Výrok rozsudku

                  1.

                  Žaloba sa zamieta.

                  2.

                  Setarcos Consulting ltd je povinná nahradiť trovy konania.

         (1)  Ú. v. EÚ C 339, 12.10.2020.


title: Vec T-591/20: Rozsudok Všeobecného súdu z 13. októbra 2021 – Unimax Stationery/EUIPO – Mitsubishi Pencil (UNI-MAX) („Ochranná známka Európskej únie – Konanie o vyhlásení neplatnosti – Obrazová ochranná známka Európskej únie UNI-MAX – Staršie obrazové ochranné známky Európskej únie uni a uni-ball – Relatívny dôvod zamietnutia – Pravdepodobnosť zámeny – Článok 8 ods. 1 písm. b) a článok 53 ods. 1 písm. a) nariadenia (ES) č. 207/2009 [teraz článok 8 ods. 1 písm. b) a článok 60 ods. 1 písm. a) nariadenia (EÚ) 2017/1001]“)

text:
               6.12.2021

               SK

               Úradný vestník Európskej únie

               C 490/39

      Rozsudok Všeobecného súdu z 13. októbra 2021 – Unimax Stationery/EUIPO – Mitsubishi Pencil (UNI-MAX)
      (Vec T-591/20) (1)

      („Ochranná známka Európskej únie - Konanie o vyhlásení neplatnosti - Obrazová ochranná známka Európskej únie UNI-MAX - Staršie obrazové ochranné známky Európskej únie uni a uni-ball - Relatívny dôvod zamietnutia - Pravdepodobnosť zámeny - Článok 8 ods. 1 písm. b) a článok 53 ods. 1 písm. a) nariadenia (ES) č. 207/2009 [teraz článok 8 ods. 1 písm. b) a článok 60 ods. 1 písm. a) nariadenia (EÚ) 2017/1001]“)
      (2021/C 490/45)
      Jazyk konania: angličtina

         Účastníci konania

         Žalobkyňa: Unimax Stationery (Daman, India) (v zastúpení: A. Hempel a C. Grünewald, advokátky)

         Žalovaný: Úrad Európskej únie pre duševné vlastníctvo (v zastúpení: T. Frydendahl a A. Folliard-Monguiral, splnomocnení zástupcovia)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Mitsubishi Pencil Co. Ltd (Tokyo, Japonsko) (v zastúpení: J. Fesenmair, advokát)

         Predmet veci

      Žaloba podaná proti rozhodnutiu piateho odvolacieho senátu EUIPO z 20. júla 2020 (vec R 371/2020-5), týkajúcemu sa konania o vyhlásení neplatnosti medzi Mitsubishi Pencil a Unimax Stationery

         Výrok rozsudku

                  1.

                  Žaloba sa zamieta.

                  2.

                  Unimax Stationery je povinná nahradiť trovy konania.

         (1)  Ú. v. EÚ C 390, 16.11.2020.


title: Vec T-668/20: Rozsudok Všeobecného súdu zo 6. októbra 2021 – NZ/Komisia („Verejná služba – Úradníci – Prijímanie do zamestnania – Interné výberové konanie COM/1/AD 10/18 – Rozhodnutie nezapísať meno žalobkyne na rezervný zoznam výberového konania – Povinnosť odôvodnenia – Tajnosť rokovania výberovej komisie – Široká miera voľnej úvahy výberovej komisie – Neoznámenie priebežných známok a zvažovania skutočností, z ktorých sa skladá ústna skúška“)

text:
               6.12.2021

               SK

               Úradný vestník Európskej únie

               C 490/40

      Rozsudok Všeobecného súdu zo 6. októbra 2021 – NZ/Komisia
      (Vec T-668/20) (1)

      („Verejná služba - Úradníci - Prijímanie do zamestnania - Interné výberové konanie COM/1/AD 10/18 - Rozhodnutie nezapísať meno žalobkyne na rezervný zoznam výberového konania - Povinnosť odôvodnenia - Tajnosť rokovania výberovej komisie - Široká miera voľnej úvahy výberovej komisie - Neoznámenie priebežných známok a zvažovania skutočností, z ktorých sa skladá ústna skúška“)
      (2021/C 490/46)
      Jazyk konania: francúzština

         Účastníci konania

         Žalobca: NZ (v zastúpení: H. Tagaras, advokát)

         Žalovaná: Európska komisia (v zastúpení: D. Milanowska a I. Melo Sampaio, splnomocnení zástupcovia)

         Predmet veci

      Návrh na základe článku 270 ZFEÚ na zrušenie rozhodnutia výberovej komisie z 29. apríla 2020 prijatého po preskúmaní, ktorým sa rozhodlo nezapísať meno žalobkyne na rezervný zoznam interného výberového konania COM/1/AD 10/18

         Výrok rozsudku

                  1.

                  Rozhodnutie z 29. apríla 2020, ktorým výberová komisia interného výberového konania COM/1/AD 10/18 po preskúmaní zamietla zapísať meno žalobkyne NZ na rezervný zoznam pre prijímanie administrátorov do platovej triedy AD 10 pre oblasť „Koordinácia, komunikácia, riadenie ľudských a rozpočtových zdrojov, audit“, sa zrušuje.

                  2.

                  Európska komisia je povinná nahradiť trovy konania.

         (1)  Ú. v. EÚ C 28, 25.1.2021.


title: Vec T-712/20: Rozsudok Všeobecného súdu z 13. októbra 2021 – Škoda Investment/EUIPO – Škoda Auto (Zobrazenie okrídleného šípu) („Ochranná známka Európskej únie – Námietkové konanie – Prihláška obrazovej ochrannej známky Európskej únie predstavujúcej okrídlený šíp – Staršia obrazová ochranná známka Európskej únie predstavujúca okrídlený šíp – Relatívny dôvod zamietnutia – Čiastočné zamietnutie námietky – Obmedzenie rozsahu námietky v rámci odvolania pred odvolacím senátom – Čiastočné späťvzatie námietky – Dôvod uvedený odvolacím senátom ex offo – Zákaz rozhodnúť ultra petita“)

text:
               6.12.2021

               SK

               Úradný vestník Európskej únie

               C 490/40

      Rozsudok Všeobecného súdu z 13. októbra 2021 – Škoda Investment/EUIPO – Škoda Auto (Zobrazenie okrídleného šípu)
      (Vec T-712/20) (1)

      („Ochranná známka Európskej únie - Námietkové konanie - Prihláška obrazovej ochrannej známky Európskej únie predstavujúcej okrídlený šíp - Staršia obrazová ochranná známka Európskej únie predstavujúca okrídlený šíp - Relatívny dôvod zamietnutia - Čiastočné zamietnutie námietky - Obmedzenie rozsahu námietky v rámci odvolania pred odvolacím senátom - Čiastočné späťvzatie námietky - Dôvod uvedený odvolacím senátom ex offo - Zákaz rozhodnúť ultra petita“)
      (2021/C 490/47)
      Jazyk konania: angličtina

         Účastníci konania

         Žalobkyňa: Škoda Investment a.s. (Plzeň, Česká republika) (v zastúpení: L. Lorenc, advokát)

         Žalovaný: Úrad Európskej únie pre duševné vlastníctvo (v zastúpení: D. Gája, splnomocnený zástupca)

         Ďalší účastník konania pred odvolacím senátom EUIPO a vedľajší účastník v konaní pred Všeobecným súdom: Škoda Auto a.s. (Mladá Boleslav, Česká republika) (v zastúpení: J. Fesenmair, advokát)

         Predmet veci

      Žaloba podaná proti rozhodnutiu štvrtého odvolacieho senátu EUIPO zo 6. októbra 2020 (vec R 284/2020-4), týkajúcemu sa námietkového konania medzi Škoda Investment a Škoda Auto

         Výrok rozsudku

                  1.

                  Žaloba sa zamieta.

                  2.

                  Škoda Investment a.s. znáša svoje vlastné trovy konania, ako aj trovy konania, ktoré v konaní pred Všeobecným súdom vynaložil Úrad Európskej únie pre duševné vlastníctvo (EUIPO) a Škoda Auto a.s.

         (1)  Ú. v. EÚ C 35, 1.2.2021.


title: Vec T-732/20: Rozsudok Všeobecného súdu z 13. októbra 2021 – Freundlieb/EUIPO (CRYSTAL) („Ochranná známka Európskej únie – Slovná ochranná známka Európskej únie BANDIT – Nepodanie žiadosti o obnovu zápisu ochrannej známky – Výmaz ochrannej známky po uplynutí ochrannej doby – Žaloba o navrátenie do pôvodného stavu – Článok 104 nariadenia (EÚ) 2017/1001 – Povinnosť obozretnosti – Neexistencia kontroly – Nedodržanie lehôt“)

text:
               6.12.2021

               SK

               Úradný vestník Európskej únie

               C 490/41

      Rozsudok Všeobecného súdu z 13. októbra 2021 – Freundlieb/EUIPO (CRYSTAL)
      (Vec T-732/20) (1)

      („Ochranná známka Európskej únie - Slovná ochranná známka Európskej únie BANDIT - Nepodanie žiadosti o obnovu zápisu ochrannej známky - Výmaz ochrannej známky po uplynutí ochrannej doby - Žaloba o navrátenie do pôvodného stavu - Článok 104 nariadenia (EÚ) 2017/1001 - Povinnosť obozretnosti - Neexistencia kontroly - Nedodržanie lehôt“)
      (2021/C 490/48)
      Jazyk konania: nemčina

         Účastníci konania

         Žalobca: Andreas Freundlieb (Berlín, Nemecko) (v zastúpení: J. Vogtmeier, advokátka)

         Žalovaný: Úrad Európskej únie pre duševné vlastníctvo (v zastúpení: E. Markakis, splnomocnený zástupca)

         Predmet veci

      Žaloba podaná proti rozhodnutiu piateho odvolacieho senátu EUIPO z 1. októbra 2020 (vec R 1056/2020-5) týkajúcemu sa žaloby o navrátenie do pôvodného stavu (restitutio in integrum) v rámci práva podať žiadosť o obnovu zápisu slovnej ochrannej známky Európskej únie CRYSTAL

         Výrok rozsudku

                  1.

                  Žaloba sa zamieta.

                  2.

                  Andreas Freundlieb znáša svoje vlastné trovy konania a je povinný nahradiť trovy konania, ktoré vznikli Úradu Európskej únie pre duševné vlastníctvo (EUIPO)

         (1)  Ú. v. EÚ C 44, 8.2.2021.


title: Vec T-733/20: Rozsudok Všeobecného súdu z 13. októbra 2021 – Freundlieb/EUIPO (BANDIT) („Ochranná známka Európskej únie – Slovná ochranná známka Európskej únie BANDIT – Nepodanie žiadosti o obnovu zápisu ochrannej známky – Výmaz ochrannej známky po uplynutí ochrannej doby – Žaloba o navrátenie do pôvodného stavu – Článok 104 nariadenia (EÚ) 2017/1001 – Povinnosť obozretnosti – Neexistencia kontroly – Nedodržanie lehôt“)

text:
               6.12.2021

               SK

               Úradný vestník Európskej únie

               C 490/42

      Rozsudok Všeobecného súdu z 13. októbra 2021 – Freundlieb/EUIPO (BANDIT)
      (Vec T-733/20) (1)

      („Ochranná známka Európskej únie - Slovná ochranná známka Európskej únie BANDIT - Nepodanie žiadosti o obnovu zápisu ochrannej známky - Výmaz ochrannej známky po uplynutí ochrannej doby - Žaloba o navrátenie do pôvodného stavu - Článok 104 nariadenia (EÚ) 2017/1001 - Povinnosť obozretnosti - Neexistencia kontroly - Nedodržanie lehôt“)
      (2021/C 490/49)
      Jazyk konania: nemčina

         Účastníci konania

         Žalobca: Andreas Freundlieb (Berlín, Nemecko) (v zastúpení: J. Vogtmeier, advokátka)

         Žalovaný: Úrad Európskej únie pre duševné vlastníctvo (v zastúpení: E. Markakis, splnomocnený zástupca)

         Predmet veci

      Žaloba podaná proti rozhodnutiu piateho odvolacieho senátu EUIPO z 1. októbra 2020 (vec R 730/2020-5) týkajúcemu sa žaloby o navrátenie do pôvodného stavu (restitutio in integrum) v rámci práva podať žiadosť o obnovu zápisu slovnej ochrannej známky Európskej únie BANDIT

         Výrok rozsudku

                  1.

                  Žaloba sa zamieta.

                  2.

                  Andreas Freundlieb znáša svoje vlastné trovy konania a je povinný nahradiť trovy konania, ktoré vznikli Úradu Európskej únie pre duševné vlastníctvo (EUIPO).

         (1)  Ú. v. EÚ C 44, 8.2.2021.


title: Vec T-45/21: Rozsudok Všeobecného súdu z 13. októbra 2021 – Ciano Trading & Services CT & S a i./Komisia („Verejné zákazky na služby – Verejné obstarávanie – Udržateľné stravovanie pre Komisiu v Bruseli a okolí – Zrušenie verejného obstarávania – Legitímna dôvera – Zneužitie práva“)

text:
               6.12.2021

               SK

               Úradný vestník Európskej únie

               C 490/42

      Rozsudok Všeobecného súdu z 13. októbra 2021 – Ciano Trading & Services CT & S a i./Komisia
      (Vec T-45/21) (1)

      („Verejné zákazky na služby - Verejné obstarávanie - Udržateľné stravovanie pre Komisiu v Bruseli a okolí - Zrušenie verejného obstarávania - Legitímna dôvera - Zneužitie práva“)
      (2021/C 490/50)
      Jazyk konania: francúzština

         Účastníci konania

         Žalobkyne: Ciano Trading & Services CT & S SpA (Fiumicino, Taliansko), Silvia Brizio (Venaria Reale, Taliansko), Laurence André (Grivegnée, Belgicko), Lidia Pacitti (Neder-over-Heembeek, Belgicko) (v zastúpení: D. Gillet a S. Van Besien, advokátky)

         Žalovaná: Európska komisia (v zastúpení: T. Van Noyen a M. Ilkova, splnomocnení zástupcovia)

         Predmet veci

      Návrh na základe článku 263 ZFEÚ na zrušenie rozhodnutia Komisie z 20. novembra 2020, ktorým bolo zrušené verejné obstarávanie OIB/2019/CPN/0039 týkajúce sa udržateľného stravovania pre Komisiu v regióne Brusel – hlavné mesto a v jeho okolí

         Výrok rozsudku

                  1.

                  Žaloba sa zamieta.

                  2.

                  Ciano Trading & Services CT & S SpA, Silvia Brizio, Laurence André a Lidia Pacitti sú povinné nahradiť trovy hlavného konania a konania o nariadení predbežného opatrenia.

         (1)  Ú. v. EÚ C 88, 15.3.2021.


title: Vec T-633/20: Uznesenie Všeobecného súdu z 27. septembra 2021 – CNMSE a i./Parlament a Rada („Žaloba o neplatnosť – Verejné zdravie – Nariadenie (EÚ) 2020/1043 – Vykonávanie klinického skúšania liekov na humánne použitie, ktoré obsahujú GMO – Liečba alebo prevencia ochorenia spôsobeného koronavírusom (COVID-19) – Pojem legislatívny akt – Pojem regulačný akt – Neexistencia individuálnej dotknutosti – Neprípustnosť“)

text:
               6.12.2021

               SK

               Úradný vestník Európskej únie

               C 490/43

      Uznesenie Všeobecného súdu z 27. septembra 2021 – CNMSE a i./Parlament a Rada
      (Vec T-633/20) (1)

      („Žaloba o neplatnosť - Verejné zdravie - Nariadenie (EÚ) 2020/1043 - Vykonávanie klinického skúšania liekov na humánne použitie, ktoré obsahujú GMO - Liečba alebo prevencia ochorenia spôsobeného koronavírusom (COVID-19) - Pojem legislatívny akt - Pojem regulačný akt - Neexistencia individuálnej dotknutosti - Neprípustnosť“)
      (2021/C 490/51)
      Jazyk konania: francúzština

         Účastníci konania

         Žalobcovia: Coordination nationale médicale santé – environnement (CNMSE) (Paríž, Francúzsko) a 5 ďalších žalobcov, ktorých mená sú uvedené v prílohe uznesenia (v zastúpení: G. Tumerelle, advokát)

         Žalovaní: Európsky parlament (v zastúpení: J. Etienne a W. Kuzmienko, splnomocnení zástupcovia), Rada Európskej únie (v zastúpení: A. Jaume a M. Moore, splnomocnení zástupcovia

         Predmet veci

      Návrh podaný na základe článku 263 ZFEÚ na zrušenie nariadenia Európskeho parlamentu a Rady (EÚ) 2020/1043 z 15. júla 2020 o vykonávaní klinického skúšania liekov na humánne použitie určených na liečbu alebo prevenciu ochorenia spôsobeného koronavírusom (COVID-19), ktoré obsahujú geneticky modifikované organizmy alebo z nich pozostávajú, a o dodávaní týchto liekov (Ú. v. EÚ L 231, 2020, s. 12)

         Výrok

                  1.

                  Žaloba sa zamieta ako neprípustná.

                  2.

                  Konanie o návrhoch Európskej komisie a neziskovej organizácie „Groupe de Réflexion et d’Action Pour une Politique Ecologique“ na vstup vedľajšieho účastníka do konania sa zamieta.

                  3.

                  Coordination nationale médicale santé – environnement (CNMSE) a 5 ďalších žalobcov, ktorých mená sú uvedené v prílohe uznesenia znášajú svoje vlastné trovy konania a sú povinní nahradiť trovy konania, ktoré vznikli Európskemu parlamentu a Rade Európskej únie.

                  4.

                  Komisia a nezisková organizácia „Groupe de Réflexion et d’Action Pour une Politique Ecologique“ znášajú trovy konania súvisiace s ich návrhmi na vstup vedľajšieho účastníka konania.

         (1)  Ú. v. EÚ C 9, 11.1.2021.


title: Vec T-648/20: Uznesenie Všeobecného súdu z 28. septembra 2021 – NB/Súdny dvor Európskej únie („Žaloba o neplatnosť – Verejná služba – Rozhodnutie o nevymenovaní žalobcu do platovej triedy AST 10 – Lehota na podanie sťažnosti – Oneskorenie – Zjavná neprípustnosť“)

text:
               6.12.2021

               SK

               Úradný vestník Európskej únie

               C 490/44

      Uznesenie Všeobecného súdu z 28. septembra 2021 – NB/Súdny dvor Európskej únie
      (Vec T-648/20) (1)

      („Žaloba o neplatnosť - Verejná služba - Rozhodnutie o nevymenovaní žalobcu do platovej triedy AST 10 - Lehota na podanie sťažnosti - Oneskorenie - Zjavná neprípustnosť“)
      (2021/C 490/52)
      Jazyk konania: francúzština

         Účastníci konania

         Žalobkyňa: NB (v zastúpení: J.-N. Louis, advokát)

         Žalovaný: Súdny dvor Európskej únie (v zastúpení: J. Inghelram a A. Ysebaert, splnomocnení zástupcovia)

         Predmet veci

      Návrh na základe článku 270 ZFEÚ na zrušenie jednak rozhodnutia o nevymenovaní žalobkyne do platovej triedy AST 10, jednak v prípade potreby rozhodnutia o vymenovaní A do tejto platovej triedy a jednak v každom prípade subsidiárne všetkých rozhodnutí o vymenovaní iných úradníkov do uvedenej platovej triedy

         Výrok

                  1.

                  Žaloba sa zamieta ako zjavne neprípustná.

                  2.

                  NB je povinná nahradiť trovy konania.

         (1)  Ú. v. EÚ C 443, 21.12.2020.


title: Vec T-124/21: Uznesenie Všeobecného súdu z 30. septembra 2021 – Mariani a i./Parlament („Žaloba o neplatnosť – Nariadenie (EÚ, Euratom) č. 2020/2223 – Spolupráca s Európskou prokuratúrou a účinnosť vyšetrovaní OLAF-u – Neexistencia osobnej dotknutosti – Nenormatívny akt – Neprípustnosť“)

text:
               6.12.2021

               SK

               Úradný vestník Európskej únie

               C 490/44

      Uznesenie Všeobecného súdu z 30. septembra 2021 – Mariani a i./Parlament
      (Vec T-124/21) (1)

      („Žaloba o neplatnosť - Nariadenie (EÚ, Euratom) č. 2020/2223 - Spolupráca s Európskou prokuratúrou a účinnosť vyšetrovaní OLAF-u - Neexistencia osobnej dotknutosti - Nenormatívny akt - Neprípustnosť“)
      (2021/C 490/53)
      Jazyk konania: francúzština

         Účastníci konania

         Žalobcovia: Thierry Mariani (Paríž, Francúzsko) a 22 ďalších žalobcov, ktorých mená sú uvedené v prílohe uznesenia (v zastúpení: F. Wagner, advokát)

         Žalovaný: Európsky parlament (v zastúpení: N. Görlitz a L. Tapper Brandberg, splnomocnení zástupcovia)

         Predmet veci

      Návrh podľa článku 263 ZFEÚ na zrušenie článku 1 nariadenia Európskeho parlamentu a Rady (EÚ, Euratom) 2020/2223 z 23. decembra 2020, ktorým sa mení nariadenie (EÚ, Euratom) č. 883/2013, pokiaľ ide o spoluprácu s Európskou prokuratúrou a účinnosť vyšetrovaní Európskeho úradu pre boj proti podvodom (Ú. v. EÚ L 437, 2020, s. 49)

         Výrok

                  1.

                  Žaloba sa ako neprípustná zamieta.

                  2.

                  Konanie o návrhu Rady Európskej únie na vstup vedľajšieho účastníka do konania sa zastavuje.

                  3.

                  Thierry Mariani a ďalší žalobcovia, ktorých mená sú uvedené v prílohe, znášajú svoje vlastné trovy konania a sú povinní nahradiť trovy konania, ktoré vznikli Európskemu parlamentu.

                  4.

                  Rada Európskej únie znáša svoje vlastné trovy konania spojené s návrhom na vstup vedľajšieho účastníka do konania.

         (1)  Ú. v. EÚ C 138, 19.4.2021.


title: Vec T-148/21 R: Uznesenie predsedu Všeobecného súdu z 8. októbra 2021 – Paccor Packaging/Komisia („Návrh na nariadenie predbežného opatrenia – Životné prostredie – Smernica (EÚ) 2019/904 – Zníženie vplyvu niektorých plastových výrobkov na životné prostredie – Vykonávacie nariadenie (EÚ) 2020/2151 – Harmonizované špecifikácie označení pohárov na nápoje – Návrh na odklad výkonu – Nedostatok naliehavosti“)

text:
               6.12.2021

               SK

               Úradný vestník Európskej únie

               C 490/45

      Uznesenie predsedu Všeobecného súdu z 8. októbra 2021 – Paccor Packaging/Komisia
      (Vec T-148/21 R)
      („Návrh na nariadenie predbežného opatrenia - Životné prostredie - Smernica (EÚ) 2019/904 - Zníženie vplyvu niektorých plastových výrobkov na životné prostredie - Vykonávacie nariadenie (EÚ) 2020/2151 - Harmonizované špecifikácie označení pohárov na nápoje - Návrh na odklad výkonu - Nedostatok naliehavosti“)
      (2021/C 490/54)
      Jazyk konania: angličtina

         Účastníci konania

         Žalobkyňa: Paccor Packaging GmbH (Düsseldorf, Nemecko) (v zastúpení: P. Kugel a G. Dávid, advokáti)

         Žalovaná: Európska komisia (v zastúpení: S. Bourgois a L. Haasbeek, splnomocnení zástupcovia)

         Predmet

      Návrh na základe článkov 278 a 279 ZFEÚ na odklad výkonu vykonávacieho nariadenia Komisie (EÚ) 2020/2151 zo 17. decembra 2020, ktorým sa stanovujú pravidlá harmonizovaných špecifikácií označenia jednorazových plastových výrobkov uvedených v časti D prílohy k smernici Európskeho parlamentu a Rady (EÚ) 2019/904 o znižovaní vplyvu určitých plastových výrobkov na životné prostredie (Ú. v. EÚ, L 428, 2020, s. 57)

         Výrok

                  1.

                  Návrh na nariadenie predbežného opatrenia sa zamieta.

                  2.

                  O trovách konania sa rozhodne neskôr.


title: Vec T-563/21: Žaloba podaná 6. septembra 2021 – Zaytsev/Rada

text:
               6.12.2021

               SK

               Úradný vestník Európskej únie

               C 490/45

      Žaloba podaná 6. septembra 2021 – Zaytsev/Rada
      (Vec T-563/21)
      (2021/C 490/55)
      Jazyk konania: nemčina

         Účastníci konania

         Žalobca: Alexander Zaytsev (Minsk, Bielorsuko) (v zastúpení: A. Shmagin, advokát)

         Žalovaná: Rada Európskej únie

         Návrhy

      Žalobca navrhuje, aby Všeobecný súd:

                  —

                  zrušil vykonávacie rozhodnutie Rady (SZBP) 2021/1002 z 21. júna 2021, ktorým sa vykonáva rozhodnutie 2012/642/SZBP o reštriktívnych opatreniach vzhľadom na situáciu v Bielorusku (Ú. v. EÚ L 219I, 2021, s. 70) a vykonávacie nariadenie Rady (EÚ) 2021/997 z 21. júna 2021, ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku (Ú. v. EÚ L 219I, 2021, s. 3) v rozsahu, v akom sa týka žalobcu,

                  —

                  uložil žalovanej povinnosť nahradiť trovy konania vynaložené žalobcom.

         Žalobné dôvody a hlavné tvrdenia

      Na podporu svojej žaloby žalobca uvádza nasledujúce žalobné dôvody.

                  1.

                  Prvý žalobný dôvod: porušenie povinnosti odôvodnenia

                              —

                              Odôvodnenie zapísania mena žalobcu do zoznamov uvedených v prílohách napadnutých právnych aktov nezodpovedá požiadavkám stanoveným v článku 296 ods. 2 ZFEÚ. Takéto odôvodnenie je vágne a nepresné. Uvedenie takých dôvodov, akým je „prístup k rodine Lukašenkovcov“ a „získanie lukratívnych zákaziek pre svoje podniky“, ako aj odôvodnenie, v zmysle ktorého bol žalobca podporovaný pánom Viktorom Lukašenkom, majú paušálny charakter a sú príliš neurčité. Tvrdenie, v zmysle ktorého Bremino-Grupp OOO, v ktorej žalobca skutočne vlastní podiel, získala nedovolenú štátnu podporu na vývoj osobitnej hospodárskej zóny „Bremino-Orsha“ resp. „viacero finančných a daňových výhod“ je príliš nepresné, aby bolo možné zistiť, akým spôsobom sa líši zaobchádzanie s takouto hospodárskou zónou od iných existujúcich voľných hospodárskych zón v Bielorusku.

                  2.

                  Druhý žalobný dôvod: zjavne nesprávne zistený skutkový stav a nesprávne posúdenie

                              —

                              Žalovaná vychádzala zo zjavne nesprávneho skutkového základu. Žalobca nebol nikdy asistentom Viktora Lukašenka. Žalobca a podniky, ktoré ovláda, nezískali nijakú podporu od Viktora Lukašenka. Bremino-Grupp OOO nikdy nezískala osobitné výhody z dôvodu údajných vzťahov medzi jej spoločníkmi a rodinou bieloruského prezidenta. Žalobca nie je ani vlastníkom Sohra-Grupp OOO, ale vlastní v nej len menšinový podiel. Okrem toho neboli Sohra-Grupp OOO poskytnuté nijaké práva na vývoz do štátov Perzského zálivu a afrických štátov.

                  3.

                  Tretí žalobný dôvod: porušenie práva žalobcu na obhajobu a jeho práva na účinnú právnu ochranu

                              —

                              Žalovaná neinformovala žalobcu o jej zámere zapísať meno žalobcu do zoznamu a neumožnila mu, aby pred zverejnením rozhodnutia o prijatí reštriktívnych opatrení proti žalobcovi predložil dôkazy, ktorými by vyvrátil vytýkané skutočnosti.

                  4.

                  Štvrtý žalobný dôvod: neprimeranosť reštriktívnych opatrení

                              —

                              Napadnuté právne akty predstavujú neodôvodnený a neprimeraný zásah do základných práv žalobcu, najmä do jeho práva vlastniť majetok, práva na výkon ekonomickej činnosti a práva na ochranu jeho dobrého mena podľa článkov 16 a 17 Charty.


title: Vec T-564/21: Žaloba podaná 6. septembra 2021 – Bremino-Grupp/Rada

text:
               6.12.2021

               SK

               Úradný vestník Európskej únie

               C 490/46

      Žaloba podaná 6. septembra 2021 – Bremino-Grupp/Rada
      (Vec T-564/21)
      (2021/C 490/56)
      Jazyk konania: nemčina

         Účastníci konania

         Žalobkyňa: Bremino-Grupp OOO (Minsk, Bielorusko) (v zastúpení: A. Shmagin, advokát)

         Žalovaná: Rada Európskej únie

         Návrhy

      Žalobkyňa navrhuje, aby Všeobecný súd:

                  —

                  zrušil vykonávacie rozhodnutie Rady (SZBP) 2021/1002 z 21. júna 2021, ktorým sa vykonáva rozhodnutie 2012/642/SZBP o reštriktívnych opatreniach vzhľadom na situáciu v Bielorusku (Ú. v. EÚ L 219I, 2021, s. 70) a vykonávacie nariadenie Rady (EÚ) 2021/997 z 21. júna 2021, ktorým sa vykonáva článok 8a ods. 1 nariadenia (ES) č. 765/2006 o reštriktívnych opatreniach voči Bielorusku (Ú. v. EÚ L 219I, 2021, s. 3) v rozsahu, v akom sa týka žalobkyne,

                  —

                  uložil žalovanej povinnosť nahradiť trovy konania vynaložené žalobkyňou.

         Dôvody a hlavné tvrdenia

      Na podporu svojej žaloby žalobkyňa uvádza nasledujúce žalobné dôvody.

                  1.

                  Prvý žalobný dôvod: porušenie povinnosti odôvodnenia

                              —

                              Odôvodnenie zapísania žalobkyne do zoznamov uvedených v prílohách napadnutých právnych aktov nezodpovedá požiadavkám stanoveným v článku 296 ods. 2 ZFEÚ. Takéto odôvodnenie je vágne a nepresné. Na jednej strane z tohto odôvodnenia nevyplýva, aký druh štátnej pomoci mala žalobkyňa získať na vybudovanie osobitnej hospodárskej zóny Bremino-Orsha. Odôvodnenie založené na tom, že žalobkyni sa priznali „viaceré finančné a daňové výhody a ďalšie výhody“ je taktiež nejasné, pretože nie je možné zistiť, o aké výhody ide. Tvrdenie, že spoločníci spoločnosti Bremino-Grupp OOO sú „vlastníkmi spoločnosti Bremino-Orsha“ je taktiež nesprávne, pretože z právneho hľadiska nie je možné stať sa vlastníkom hospodárskej zóny. Okrem toho výhrada, že všetci traja spoločníci žalobkyne patrili „k užšiemu kruhu podnikateľov okolo Lukašenka“ má príliš všeobecnú povahu a nemôže byť dostatočným základom pre prijatie sankcií.

                  2.

                  Druhý žalobný dôvod: zjavne nesprávne posúdenie

                              —

                              Žalovaná vychádzala zo zjavne nesprávnych skutkových okolností, a preto je jej posúdenie nesprávne. Skutočnosť, že hospodárska zóna „Bremino-Orsha“ bola zriadená na základe výnosu prezidenta nemožno považovať za zvýhodnenie žalobkyne, pretože takýto postup je v bieloruskej právnej úprave upravený pre prípad zriadenia hospodárskych zón. Daňové výhody by sa v rámci osobitnej hospodárskej zóny poskytli každému z investorov. Nie je jasné, akým spôsobom definuje žalovaná kruh podnikateľov okolo Lukašenka a z akého dôvodu považuje spoločníkov žalobkyne za takéto osoby. Okrem toho z odôvodnenia nevyplýva, prečo je žalobkyňa dotknutá takýmto posúdením, keďže v tejto súvislosti nezískala nijaké výhody. Podporu žalobkyni neposkytol ani syn prezidenta, pán Viktor Lukašenko.

                  3.

                  Tretí žalobný dôvod: porušenie práv žalobkyne na obhajobu a jej práva na účinný prostriedok nápravy

                              —

                              Žalovaná neinformovala žalobkyňu o jej zámere zapísať žalobkyňu do zoznamov, ktoré sú predmetom tohto konania a neumožnila jej, aby pred zverejnením rozhodnutia o prijatí reštriktívnych opatrení voči jej osobe predložila dôkazy, ktorými by vyvrátila vytýkané skutočnosti.

                  4.

                  Štvrtý žalobný dôvod: Neprimeranosť reštriktívnych opatrení

                              —

                              Napadnuté právne akty predstavujú neodôvodnený a neprimeraný zásah do základných práv žalobkyne, najmä do jeho práva vlastniť majetok, práva na výkon ekonomickej činnosti a práva na ochranu jej dobrého mena podľa článkov 16 a 17 Charty.


title: Vec T-566/21: Žaloba podaná 7. septembra 2021 – Steinbach International/Komisia

text:
               6.12.2021

               SK

               Úradný vestník Európskej únie

               C 490/47

      Žaloba podaná 7. septembra 2021 – Steinbach International/Komisia
      (Vec T-566/21)
      (2021/C 490/57)
      Jazyk konania: nemčina

         Účastníci konania

         Žalobkyňa: Steinbach International GmbH (Schwertberg, Rakúsko) (v zastúpení: J. Gesinn, advokát)

         Žalovaná: Európska komisia

         Návrhy

      Žalobkyňa navrhuje, aby Všeobecný súd zrušil vykonávacie nariadenie Komisie (EÚ) 2021/957 z 31. mája 2021 o zatriedení určitého tovaru do kombinovanej nomenklatúry (Ú. v. EÚ L 211, 2021, s. 48).

         Dôvody a hlavné tvrdenia

      Na podporu svojej žaloby žalobkyňa uvádza štyri žalobné dôvody.

                  1.

                  Prvý žalobný dôvod: zaradením Mesh Lounge do položky 6306 90 00 prílohy I, oddielu 2 nariadenia Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (Ú. v. ES L 256, 1987, s. 1; Mim. vyd. 02/002, s. 382) zmenila žalovaná obsah týchto nomenklatúrnych položiek.

                  2.

                  Druhý žalobný dôvod: položka 9506 kombinovanej nomenklatúry je položkou pre tovary, do ktorej možno zaradiť aj Mesh Lounge, pretože ide o inú výbavu pre vodné športy a nepochybne možno tento výrobok porovnať s nafukovacími rukávnikmi, v prípade ktorých už žalovaná rozhodla, že ide o tovary patriace do položky 9506 2900. Nie je podstatné, či sa s pomocou Mesh Lounge vykonáva športová činnosť.

                  3.

                  Tretí žalobný dôvod: ak sa uplatní predpoklad, že Mesh Lounge nemožno zaradiť do položky 9506 29 00 kombinovanej nomenklatúry, prichádza do úvahy zaradenie do položky 3926 9097 90 kombinovanej nomenklatúry (ďalšie tovary z plastu vyrobené z fólie), pretože za charakteristické prvky tejto položky sa považujú vzduchové vankúše a vzduchové kolesá, nie však materiál.

                  4.

                  Štvrtý žalobný dôvod: celkové posúdenie sa vykoná len s ohľadom na spôsob použitia. Celkové zváženie sa musí vykonať s pomocou iných znakov, čo vedie k tomu, že Mesh Lounge, bez ohľadu na jej zaradenie do iných položiek, ktoré prichádzajú do úvahy, sa mala zaradiť do položky 3926 9097 90 kombinovanej nomenklatúry. Mesh Lounge nemožno považovať za kempingovú výbavu. Alternatívne by prichádzalo do úvahy zaradenie do položky 9503 0095 90 (iné plastové hračky) kombinovanej nomenklatúry, ak by sa vychádzalo z podobnosti medzi Mesh Loung a nafukovačkami.


title: Vec T-586/21: Žaloba podaná 12. septembra 2021 – Swords/Komisia

text:
               6.12.2021

               SK

               Úradný vestník Európskej únie

               C 490/48

      Žaloba podaná 12. septembra 2021 – Swords/Komisia
      (Vec T-586/21)
      (2021/C 490/58)
      Jazyk konania: angličtina

         Účastníci konania

         Žalobca: Patrick Swords (Dublin, Írsko) (v zastúpení: G. Byrne, Barrister-at-Law)

         Žalovaná: Európska komisia

         Návrhy

      Žalobca navrhuje, aby Všeobecný súd:

                  —

                  zrušil implicitné rozhodnutie Komisie z 13. júla 2021, ktorým bol žalobcovi odmietnutý prístup k dokumentom, o ktorý žiadal, (1)

                  —

                  uložil žalovanej povinnosť nahradiť trovy konania žalobcu.

         Dôvody a hlavné tvrdenia

      Na podporu svojej žaloby žalobca uvádza dva žalobné dôvody.

                  1.

                  Prvý žalobný dôvod je založený na tom, že Komisia tým, že odmietla požadovaný prístup k dokumentom, porušila článok 4 ods. 2 tretiu zarážku nariadenia č. 1049/2001. (2)

                              —

                              Žalobca tvrdí, že skutočnosť, že vo vzťahu k Írsku prebieha vyšetrovanie, nemôže sama osebe odôvodniť uplatnenie výnimky, ktorú sa Komisia uvádza na účely odmietnutia zverejnenia v prejednávanej veci. Skutočnosť, že mnohé základné práva dotknutých členov verejnosti boli tak závažne obmedzené takým bezprecedentným a vážnym spôsobom, bolo treba v kontexte prejednávanej veci zvážiť ako argument proti rozhodnutiu o zamietnutí zverejnenia. V tejto súvislosti žalobca tvrdí, že Komisia nedokázala vyložiť a striktne uplatniť uvedené obmedzenie pri zohľadnení ťažkostí, ktorými trpeli dotknutí členovia verejnosti vzhľadom na extrémne opatrenia, ktoré zaviedlo Írsko, a ktoré zasahujú do občianskych slobôd a základných práv spôsobom, ktorý je v histórii Únie úplne bezprecedentný. Žalobca tvrdí, že takéto úvahy preukazujú, že v tomto prípade zásady transparentnosti a demokracie, ako aj prekážky v prístupe k spravodlivosti, ktorým čelia títo členovia verejnosti, predstavujú otázky mimoriadne naliehavého záujmu, ktoré by mali prevážiť nad dôvodmi, ktoré uviedla Komisia na účely zamietnutia zverejnenia požadovaných informácií.

                  2.

                  Druhý žalobný dôvod je založený na tom, že ak bola výnimka, ktorú Komisia uvádza, uplatniteľná, Komisia sa dopustila nesprávneho posúdenia, keď neuznala, že žiadosť žalobcu bola podaná za výnimočných okolností, a nesprávne usúdila, že neexistuje prevažujúci verejný záujem na zverejnení požadovaných informácií. Žalobca teda tvrdí, že rozhodnutie Komisie predstavuje porušenie článku 4 ods. 2 tretej zarážky poslednej vety nariadenia č. 1049/2001.

                              —

                              Extrémne opatrenia, ktoré vykonalo Írsko v súvislosti s cestovaním v rámci Únie zasiahlo do občianskych práv a základných práv spôsobom, ktorý je v histórii Únie úplne bezprecedentný. V dôsledku toho došlo k vážnym zásahom do viacerých základných slobôd, a to vrátane práva na voľný pohyb osôb, práva na prácu a vykonávanie povolania a práva na prístup k spravodlivosti. Vzhľadom na bezprecedentnú povahu zavedených obmedzení a hrubé zásahy do základných práv žalobca tvrdí, že jeho žiadosť bola zjavne predložená za výnimočných okolností, čo Komisia nevzala do úvahy, keď dospela k svojmu rozhodnutiu o zamietnutí zverejnenia. Okrem toho žalobca tvrdí, že Komisia sa v kontexte tohto prípadu tým, že uprednostňuje dôvernosť, dopúšťa nesplnenia povinnosti zabezpečiť právo dotknutých členov verejnosti na účinný právny prostriedok nápravy a právo byť v primeranej lehote spravodlivo vypočutý.

                              —

                              Dotknutí občania sa z dôvodu zamietnutia zverejnenia predmetných dokumentov dostávajú do výraznej nevýhody a toto zamietnutie im do veľkej miery bráni účinne spochybniť údajné dôvody pozastavenia uplatňovania základných práv spojených s cestovaním v rámci Únie. Žalobca navyše tvrdí, že Komisia tým, že nezverejnila požadované dokumenty, neodôvodnene narušila možnosť dotknutých občanov Únie vyvodiť voči ich vláde zodpovednosť za závažné porušenia ich práv zaručených právom Únie, a tento faktor teda mal byť zvážený v prospech dodržania zásady transparentnosti, ako je stanovená v Zmluvách a nariadení č. 1049/2001.

                              —

                              Žalobca napokon tvrdí, že je nesporné, že právo na prístup k informáciám je základným nástrojom na ochranu základných práv a občianskych slobôd v Únii, na zabezpečenie prístupu k spravodlivosti vo všeobecnosti a v oblasti životného prostredia, ako je to v prejednávanej veci, a na vyvodenie zodpovednosti voči vládam. V prejednávanej veci predmetné dokumenty buď zverejnia konkrétny pozitívny vplyv (či pozitívne vplyvy) na verejné zdravie (ako sú uvedené v relevantných odporúčaniach Rady), ktoré odôvodňujú opatrenia prijaté na boj proti COVID-19, alebo tak neučinia. Vzhľadom na skutočnosť, že sporné opatrenia sú bezprecedentné, extrémne a ťaživé pre dotknutých občanov Únie, ktorí chcú vykonať svoje právo na voľný pohyb a/alebo právo na prácu a vykonávanie povolania v rámci Únie, prístup k požadovaným dokumentom je otázkou naliehavého verejného záujmu, ktorý členom verejnosti umožní konať tak, aby bránili a chránili svoje základné práva a vyvodiť voči Írskej vláde zodpovednosť za extrémne opatrenia, ktoré vykonala.

         (1)  Redakčná poznámka: dokumentmi, ku ktorým žalobca žiada prístup, sú dokumenty, ktoré Európska komisia prijala od Írska v súvislosti s údajným pozitívnym vplyvom na verejné zdravie vyplývajúcim z cestovných obmedzení v rámci Únie, vykonaných od začiatku pandémie COVID-19.

         (2)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43).


title: Vec T-628/21: Žaloba podaná 29. septembra 2021 – Tequila Revolución/EUIPO – Horizons Group (London) (Revolution Vodka)

text:
               6.12.2021

               SK

               Úradný vestník Európskej únie

               C 490/49

      Žaloba podaná 29. septembra 2021 – Tequila Revolución/EUIPO – Horizons Group (London) (Revolution Vodka)
      (Vec T-628/21)
      (2021/C 490/59)
      Jazyk, v ktorom bola podaná žaloba: francúzština

         Účastníci konania

         Žalobkyňa: Tequila Revolución (Mexiko, Mexiko) (v zastúpení: M. Pomares Caballero, advokát)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Horizons Group (London) Ltd (Berkshire Reading, Spojené štáty)

         Údaje týkajúce sa konania pred EUIPO

         Prihlasovateľ spornej ochrannej známky: ďalší účastník konania pred odvolacím senátom

         Dotknutá sporná ochranná známka: slovná ochranná známka Európskej únie Revolution Vodka – prihláška č. 17 948 886

         Konanie pred EUIPO: námietkové konanie

         Napadnuté rozhodnutie: rozhodnutie piateho odvolacieho senátu EUIPO z 22. júla 2021 vo veci R 2266/2020-5

         Návrhy

      Žalobkyňa navrhuje, aby Všeobecný súd:

                  —

                  považoval napadnuté rozhodnutie za nedôvodné,

                  —

                  rozhodol, že napadnuté rozhodnutie treba zrušiť, a že používanie ochrannej známky žalobkyne je skutočné a dostatočné,

                  —

                  prípadne vyhlásil námietky proti ochrannej známke Revolution Vodka za dôvodné,

                  —

                  uložil EUIPO povinnosť nahradiť trovy konania.

         Uvádzaný žalobný dôvod

                  —

                  porušenie článku 8 ods. 1 písm. a) a písm. b), v spojení s článkom 18 ods. 1 nariadenia Európskeho parlamentu a Rady (EÚ) 2017/1001.


title: Vec T-650/21: Žaloba podaná 7. októbra 2021 – Casa International/EUIPO – Interstyle (casa)

text:
               6.12.2021

               SK

               Úradný vestník Európskej únie

               C 490/50

      Žaloba podaná 7. októbra 2021 – Casa International/EUIPO – Interstyle (casa)
      (Vec T-650/21)
      (2021/C 490/60)
      Jazyk, v ktorom bola podaná žaloba: angličtina

         Účastníci konania

         Žalobkyňa: Casa International (Olen, Belgicko) (v zastúpení: F. Cornette a T. Poels-Ryckeboer, advokáti)

         Žalovaný: Úrad Európskej únie pre duševné vlastníctvo (EUIPO)

         Ďalší účastník konania pred odvolacím senátom: Interstyle BV (Utrecht, Holandsko)

         Údaje týkajúce sa konania pred EUIPO

         Majiteľ spornej ochrannej známky: žalobkyňa

         Dotknutá sporná ochranná známka: zeleno-biela obrazová ochranná známka Európskej únie obsahujúca slovný prvok „casa“ – ochranná známka Európskej únie č. 3 017 662

         Konanie pred EUIPO: konanie o výmaze

         Napadnuté rozhodnutie: rozhodnutie druhého odvolacieho senátu EUIPO z 13. júla 2021 vo veci R 1280/2020-2

         Návrhy

      Žalobkyňa navrhuje, aby Všeobecný súd:

                  —

                  vyhlásil žalobu za prípustnú a dôvodnú a v dôsledku toho zrušil napadnuté rozhodnutie v celom rozsahu,

                  —

                  uložil EUIPO ako aj ďalšiemu účastníkovi konania pred odvolacím senátom, ak by vstúpil do tohto konania, povinnosť nahradiť trovy konania.

         Uvádzané žalobné dôvody

                  —

                  porušenie článku 51 ods. 1 písm. a) nariadenia Rady (ES) č. 207/2009 v spojení s článkom 7 ods. 1 písm. c) tohto nariadenia,

                  —

                  porušenie článku 51 ods. 1 písm. a) nariadenia Rady (ES) č. 207/2009 v spojení s článkom 7 ods. 1 písm. b) tohto nariadenia,

                  —

                  porušenie článku 51 ods. 2 nariadenia Rady (ES) č. 207/2009 v spojení s článkom 7 ods. 3 tohto nariadenia.


title: Vec T-662/21: Žaloba podaná 15. októbra 2021 – Troy Chemical Company/Komisia

text:
               6.12.2021

               SK

               Úradný vestník Európskej únie

               C 490/51

      Žaloba podaná 15. októbra 2021 – Troy Chemical Company/Komisia
      (Vec T-662/21)
      (2021/C 490/61)
      Jazyk konania: angličtina

         Účastníci konania

         Žalobkyňa: Troy Chemical Company BV (Delft, Holandsko) (v zastúpení: D. Abrahams, Ł. Gorywoda a Z. Romata, advokáti)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil v celom rozsahu rozhodnutie žalovanej C (2021) 5968 final z 5. augusta 2021, ktorým sa sčasti zamieta prístup k dokumentom požadovaným žalobkyňou v súlade s nariadením (ES) č. 1049/2001 (1),

                  —

                  vyhovel žiadosti o prejednanie veci v skrátenom konaní podľa článku 151 a 152 Rokovacieho poriadku Všeobecného súdu,

                  —

                  prijal akékoľvek iné alebo ďalšie opatrenia potrebné na účely dosiahnutia spravodlivosti,

                  —

                  uložil žalovanej povinnosť nahradiť trovy konania.

         Dôvody a hlavné tvrdenia

      Na podporu svojej žaloby, žalobkyňa uvádza jeden žalobný dôvod, v ktorom namieta, že žalovaná postupovala v rozpore s druhou zarážkou článku 4 ods. 2 nariadenia (ES) č. 1049/2001, čím porušila jednak „základné procesné požiadavky“ a jednak „zásadu právneho štátu“. Žalovaná namieta, že skutkové okolnosti v prejednávanej veci neodôvodňujú uplatnenie žalobkyňou namietaných výnimiek z odmietnutia prístupu k vybraným častiam požadovaných dokumentov a v každom prípade nadradený záujem verejnosti na transparentnosti a otvorenosti legislatívneho procesu podporuje úplné sprístupnenie dokumentov požadovaných žalobkyňou.

         (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, 2001, s. 43; Mim. vyd. 01/003, s. 331).


title: Vec T-665/21: Žaloba podaná 18. októbra 2021 – Civitta Eesti/Komisia

text:
               6.12.2021

               SK

               Úradný vestník Európskej únie

               C 490/51

      Žaloba podaná 18. októbra 2021 – Civitta Eesti/Komisia
      (Vec T-665/21)
      (2021/C 490/62)
      Jazyk konania: angličtina

         Účastníci konania

         Žalobkyňa: Civitta Eesti AS (Tartu, Estónsko) (v zastúpení: C. Ginter, advokát)

         Žalovaná: Európska komisia

         Návrhy

      Žalobkyňa navrhuje, aby Všeobecný súd:

                  —

                  zrušil rozhodnutie žalovanej z 12. októbra 2021 (1) o odmietnutí ponuky žalobkyne v rámci verejného obstarávania MOVE/2020/OP/0008 „Právna, sociálno-ekonomická a technická pomoc v oblasti energetiky, mobility a dopravy“, časti 5: „činnosti týkajúce sa sociálno-ekonomickej pomoci v oblasti mobility a dopravy“,

                  —

                  zrušil všetky následné, budúce a súvisiace opatrenia vrátane doposiaľ neznámych opatrení prijatých žalovanou v rámci časti 5 vyššie uvedeného verejného obstarávania a predovšetkým zrušil hodnotiace správy týkajúce sa verejného obstarávania a akúkoľvek zmluvu uzatvorenú s úspešným uchádzačom a

                  —

                  uložil žalovanej povinnosť nahradiť trovy konania.

         Dôvody a hlavné tvrdenia

      Na podporu svojej žaloby žalobkyňa uvádza dva žalobné dôvody.

                  1.

                  Prvý žalobný dôvod je založený na tom, že žalovaná sa dopustila zjavne nesprávneho posúdenia tým, že odmietla ponuku žalobkyne, v dôsledku čoho porušila článok 168 ods. 6 nariadenia (EÚ, Euratom) 2018/1046 (2).

                  2.

                  Druhý žalobný dôvod je založený na tom, že žalovaná porušila článok 41 Charty základných práv Európskej únie tým, že odmietla ponuku žalobkyne a nezohľadnila vysvetlenie, ktoré poskytla žalobkyňa v súvislosti s existenciou a celistvosťou jej technickej ponuky.

         (1)  Oznámené žalobkyni listom žalovanej č. Ares (2021) 6214855 z 12. októbra 2021.

         (2)  Nariadenie Európskeho parlamentu a Rady (EÚ, Euratom) 2018/1046 z 18. júla 2018 o rozpočtových pravidlách, ktoré sa vzťahujú na všeobecný rozpočet Únie, o zmene nariadení (EÚ) č. 1296/2013, (EÚ) č. 1301/2013, (EÚ) č. 1303/2013, (EÚ) č. 1304/2013, (EÚ) č. 1309/2013, (EÚ) č. 1316/2013, (EÚ) č. 223/2014, (EÚ) č. 283/2014 a rozhodnutia č. 541/2014/EÚ a o zrušení nariadenia (EÚ, Euratom) č. 966/2012 (Ú. v. EÚ L 193, 2018, s. 1 – 222).


title: Vec T-391/20: Uznesenie Všeobecného súdu z 27. septembra 2021 – Stena Line Scandinavia/Komisia

text:
               6.12.2021

               SK

               Úradný vestník Európskej únie

               C 490/52

      Uznesenie Všeobecného súdu z 27. septembra 2021 – Stena Line Scandinavia/Komisia
      (Vec T-391/20) (1)

      (2021/C 490/63)
      Jazyk konania: angličtina
      Predseda tretej komory nariadil výmaz veci.

         (1)  Ú. v. EÚ C 279, 24.8.2020.


title: Vec T-285/21: Uznesenie Všeobecného súdu z 1. októbra 2021 – Alliance française de Bruxelles-Europe a i./Komisia

text:
               6.12.2021

               SK

               Úradný vestník Európskej únie

               C 490/52

      Uznesenie Všeobecného súdu z 1. októbra 2021 – Alliance française de Bruxelles-Europe a i./Komisia
      (Vec T-285/21) (1)

      (2021/C 490/64)
      Jazyk konania: francúzština
      Predsedníčka druhej komory nariadila výmaz veci.

         (1)  Ú. v. EÚ C 278, 12.7.2021.


title: Vec C-680/19 P: Rozsudok Súdneho dvora (šiesta komora) z 18. novembra 2021 – Fulmen/Rada Európskej únie, Európska komisia (Odvolanie – Spoločná zahraničná a bezpečnostná politika (SZBP) – Reštriktívne opatrenia prijaté voči Iránskej islamskej republike – Ujma, údajne utrpená odvolateľkou v nadväznosti na zapísanie a ponechanie jej mena na zozname osôb a subjektov, na ktoré sa uplatňuje zmrazenie finančných prostriedkov a hospodárskych zdrojov – Žaloba o náhradu škody – Právomoc Súdneho dvora na rozhodovanie o návrhu na náhradu ujmy údajne utrpenej z dôvodu reštriktívnych opatrení stanovených rozhodnutiami, ktoré patria do SZBP – Dostatočne závažné porušenie právnej normy, ktorej cieľom je priznať práva jednotlivcom)

text:
               17.1.2022

               SK

               Úradný vestník Európskej únie

               C 24/2

      Rozsudok Súdneho dvora (šiesta komora) z 18. novembra 2021 – Fulmen/Rada Európskej únie, Európska komisia
      (Vec C-680/19 P) (1)

      (Odvolanie - Spoločná zahraničná a bezpečnostná politika (SZBP) - Reštriktívne opatrenia prijaté voči Iránskej islamskej republike - Ujma, údajne utrpená odvolateľkou v nadväznosti na zapísanie a ponechanie jej mena na zozname osôb a subjektov, na ktoré sa uplatňuje zmrazenie finančných prostriedkov a hospodárskych zdrojov - Žaloba o náhradu škody - Právomoc Súdneho dvora na rozhodovanie o návrhu na náhradu ujmy údajne utrpenej z dôvodu reštriktívnych opatrení stanovených rozhodnutiami, ktoré patria do SZBP - Dostatočne závažné porušenie právnej normy, ktorej cieľom je priznať práva jednotlivcom)
      (2022/C 24/02)
      Jazyk konania: francúzština

         Účastníci konania

         Odvolateľ: Fulmen (v zastúpení: A. Bahrami, advokát, N. Korogiannakis, dikigoros)

         Ďalší účastníci konania: Rada Európskej únie (v zastúpení: M.-C. Cadilhac a M. Bishop, splnomocnení zástupcovia), Európska komisia (v zastúpení: A. Bouquet a J. Roberti di Sarsina, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Fulmen znáša svoje vlastné trovy konania a je povinná nahradiť trovy konania, ktoré vynaložila Rada Európskej únie.

                  3.

                  Európska komisia znáša svoje vlastné trovy konania.

         (1)  Ú. v. EÚ C 372, 4.11.2019.


title: Vec C-681/19 P: Rozsudok Súdneho dvora (šiesta komora) z 18. novembra 2021 – Fereydoun Mahmoudian/Rada Európskej únie, Európska komisia (Odvolanie – Spoločná zahraničná a bezpečnostná politika (SZBP) – Reštriktívne opatrenia prijaté voči Iránskej islamskej republike – Ujma, údajne utrpená odvolateľom v nadväznosti na zapísanie a ponechanie jeho mena na zozname osôb a subjektov, na ktoré sa uplatňuje zmrazenie finančných prostriedkov a hospodárskych zdrojov – Žaloba o náhradu škody – Právomoc Súdneho dvora na rozhodovanie o návrhu na náhradu ujmy údajne utrpenej z dôvodu reštriktívnych opatrení stanovených rozhodnutiami, ktoré patria do SZBP – Dostatočne závažné porušenie právnej normy, ktorej cieľom je priznať práva jednotlivcom)

text:
               17.1.2022

               SK

               Úradný vestník Európskej únie

               C 24/3

      Rozsudok Súdneho dvora (šiesta komora) z 18. novembra 2021 – Fereydoun Mahmoudian/Rada Európskej únie, Európska komisia
      (Vec C-681/19 P) (1)

      (Odvolanie - Spoločná zahraničná a bezpečnostná politika (SZBP) - Reštriktívne opatrenia prijaté voči Iránskej islamskej republike - Ujma, údajne utrpená odvolateľom v nadväznosti na zapísanie a ponechanie jeho mena na zozname osôb a subjektov, na ktoré sa uplatňuje zmrazenie finančných prostriedkov a hospodárskych zdrojov - Žaloba o náhradu škody - Právomoc Súdneho dvora na rozhodovanie o návrhu na náhradu ujmy údajne utrpenej z dôvodu reštriktívnych opatrení stanovených rozhodnutiami, ktoré patria do SZBP - Dostatočne závažné porušenie právnej normy, ktorej cieľom je priznať práva jednotlivcom)
      (2022/C 24/03)
      Jazyk konania: francúzština

         Účastníci konania

         Odvolateľ: Fereydoun Mahmoudian (v zastúpení: A. Bahrami, advokát, N. Korogiannakis, dikigoros)

         Ďalší účastníci konania: Rada Európskej únie (v zastúpení: M.-C. Cadilhac a M. Bishop, splnomocnení zástupcovia), Európska komisia (v zastúpení: A. Bouquet a J. Roberti di Sarsina, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Pán Fereydoun Mahmoudian znáša svoje vlastné trovy konania a je povinný nahradiť trovy konania, ktoré vynaložila Rada Európskej únie.

                  3.

                  Európska komisia znáša svoje vlastné trovy konania.

         (1)  Ú. v. EÚ C 372, 4.11.2019.


title: Spojené veci C-748/19 až C-754/19: Rozsudok Súdneho dvora (veľká komora) zo 16. novembra 2021 (návrh na začatie prejudiciálneho konania, ktorý podal Sąd Okręgowy w Warszawie – Poľsko) – trestné konanie proti WB (C-748/19), XA, YZ (C-749/19), DT (C-750/19), ZY (C-751/19), AX (C-752/19), BV (C-753/19), CU (C-754/19) (Návrh na začatie prejudiciálneho konania – Právny štát – Nezávislosť súdnictva – Článok 19 ods. 1 druhý pododsek ZEÚ – Vnútroštátna právna úprava, ktorá stanovuje možnosť ministra spravodlivosti delegovať sudcov na súdy vyššieho stupňa a odvolať toto delegovanie – Rozhodovacie zloženie senátov v trestných veciach zahŕňajúce aj sudcov delegovaných ministrom spravodlivosti – Smernica (EÚ) 2016/343 – Prezumpcia neviny)

text:
               17.1.2022

               SK

               Úradný vestník Európskej únie

               C 24/3

      Rozsudok Súdneho dvora (veľká komora) zo 16. novembra 2021 (návrh na začatie prejudiciálneho konania, ktorý podal Sąd Okręgowy w Warszawie – Poľsko) – trestné konanie proti WB (C-748/19), XA, YZ (C-749/19), DT (C-750/19), ZY (C-751/19), AX (C-752/19), BV (C-753/19), CU (C-754/19)
      (Spojené veci C-748/19 až C-754/19) (1)

      (Návrh na začatie prejudiciálneho konania - Právny štát - Nezávislosť súdnictva - Článok 19 ods. 1 druhý pododsek ZEÚ - Vnútroštátna právna úprava, ktorá stanovuje možnosť ministra spravodlivosti delegovať sudcov na súdy vyššieho stupňa a odvolať toto delegovanie - Rozhodovacie zloženie senátov v trestných veciach zahŕňajúce aj sudcov delegovaných ministrom spravodlivosti - Smernica (EÚ) 2016/343 - Prezumpcia neviny)
      (2022/C 24/04)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Sąd Okręgowy w Warszawie

         Účastníci trestných konaní pred vnútroštátnym súdom

      WB (C-748/19), XA, YZ (C-749/19), DT (C-750/19), ZY (C-751/19), AX (C-752/19), BV (C-753/19), CU (C-754/19)

         za účasti: Prokuratura Krajowa, pôvodne Prokuratura Rejonowa w Mińsku Mazowieckim (C-748/19), Prokuratura Rejonowa Warszawa-Żoliborz w Warszawie (C-749/19), Prokuratura Rejonowa Warszawa-Wola w Warszawie (C-750/19, C-753/19 a C-754/19), Prokuratura Rejonowa w Pruszkowie (C-751/19), Prokuratura Rejonowa Warszawa-Ursynów w Warszawie (C-752/19), ako aj Pictura sp. z o.o. (C-754/19)

         Výrok rozsudku

      Článok 19 ods. 1 druhý pododsek ZEÚ v spojení s článkom 2 ZEÚ, ako aj článok 6 ods. 1 a 2 smernice Európskeho parlamentu a Rady (EÚ) 2016/343 z 9. marca 2016 o posilnení určitých aspektov prezumpcie neviny a práva byť prítomný na konaní pred súdom v trestnom konaní sa majú vykladať v tom zmysle, že bránia vnútroštátnym ustanoveniam, podľa ktorých môže minister spravodlivosti členského štátu na základe nezverejnených kritérií na jednej strane delegovať sudcu na trestný súd vyššieho stupňa na dobu určitú alebo neurčitú a na druhej strane kedykoľvek na základe rozhodnutia, ktoré nie je odôvodnené, toto delegovanie odvolať bez ohľadu na to, či k uvedenému delegovaniu došlo na dobu určitú alebo neurčitú.

         (1)  Ú. v. EÚ C 54, 17.2.2020.


title: Vec C-821/19: Rozsudok Súdneho dvora (veľká komora) zo 16. novembra 2021 – Európska komisia/Maďarsko (Žaloba o nesplnenie povinnosti – Priestor slobody, bezpečnosti a spravodlivosti – Azylová politika – Smernice 2013/32/EÚ a 2013/33/EÚ – Konanie o poskytnutí medzinárodnej ochrany – Dôvody neprípustnosti – Pojmy „bezpečná tretia krajina“ a „prvá krajina azylu“ – Pomoc poskytovaná žiadateľom o azyl – Trestnosť – Zákaz vstupu do pohraničnej oblasti dotknutého členského štátu)

text:
               17.1.2022

               SK

               Úradný vestník Európskej únie

               C 24/4

      Rozsudok Súdneho dvora (veľká komora) zo 16. novembra 2021 – Európska komisia/Maďarsko
      (Vec C-821/19) (1)

      (Žaloba o nesplnenie povinnosti - Priestor slobody, bezpečnosti a spravodlivosti - Azylová politika - Smernice 2013/32/EÚ a 2013/33/EÚ - Konanie o poskytnutí medzinárodnej ochrany - Dôvody neprípustnosti - Pojmy „bezpečná tretia krajina“ a „prvá krajina azylu“ - Pomoc poskytovaná žiadateľom o azyl - Trestnosť - Zákaz vstupu do pohraničnej oblasti dotknutého členského štátu)
      (2022/C 24/05)
      Jazyk konania: maďarčina

         Účastníci konania

         Žalobkyňa: Európska komisia (v zastúpení: pôvodne J. Tomkin, A. Tokár a M. Condou-Durande, neskôr J. Tomkin a A. Tokár, splnomocnení zástupcovia)

         Žalovaný: Maďarsko (v zastúpení: K. Szíjjártó, M. Tátrai a M. Z. Fehér, splnomocnení zástupcovia)

         Výrok rozsudku

                  1.

                  Maďarsko si tým, že

                              —

                              umožnilo zamietnuť žiadosť o medzinárodnú ochranu ako neprípustnú z dôvodu, že žiadateľ prišiel na jeho územie cez štát, v ktorom nie je vystavený prenasledovaniu alebo riziku vážneho bezprávia, alebo v ktorom je zaručený primeraný stupeň ochrany, nesplnilo povinnosti, ktoré mu vyplývajú z článku 33 ods. 2 smernice Európskeho parlamentu a Rady 2013/32/EÚ z 26. júna 2013 o spoločných konaniach o poskytovaní a odnímaní medzinárodnej ochrany,

                              —

                              vo svojom vnútroštátnom práve trestnoprávne postihuje konanie akejkoľvek osoby, ktorá v rámci organizačnej činnosti poskytuje pomoc pri podávaní alebo predkladaní žiadosti o azyl na jeho území, ak je možné bez akýchkoľvek pochybností preukázať, že táto osoba si bola vedomá toho, že takejto žiadosti nemožno podľa maďarského práva vyhovieť, nesplnilo povinnosti, ktoré mu vyplývajú z článku 8 ods. 2 a článku 22 ods. 1 smernice 2013/32, ako aj z článku 10 ods. 4 smernice Európskeho parlamentu a Rady 2013/33/EÚ z 26. júna 2013, ktorou sa stanovujú normy pre prijímanie žiadateľov o medzinárodnú ochranu,

                              —

                              odoprelo právo priblížiť sa k svojim vonkajším hraniciam akejkoľvek osobe podozrivej z toho, že sa dopustila takéhoto trestného činu, nesplnilo povinnosti, ktoré mu vyplývajú z článku 8 ods. 2, článku 12 ods. 1 písm. c) a článku 22 ods. 1 smernice 2013/32, ako aj z článku 10 ods. 4 smernice 2013/33.

                  2.

                  V zostávajúcej časti sa žaloba zamieta.

                  3.

                  Maďarsko znáša svoje vlastné trovy konania a je povinné nahradiť štyri pätiny trov konania Európskej komisie.

                  4.

                  Európska komisia znáša jednu pätinu svojich vlastných trov konania.

         (1)  Ú. v. EÚ C 19, 20.1.2020.


title: Vec C-107/20 P: Rozsudok Súdneho dvora (deviata komora) z 18. novembra 2021 – Helénska republika/Európska komisia (Odvolanie – Spoločná poľnohospodárska politika (SPP) – Európsky poľnohospodársky záručný fond (EPZF), Európsky poľnohospodársky fond pre rozvoj vidieka (EPFRV) – Výdavky vylúčené z financovania Európskou úniou – Výdavky vynaložené Helénskou republikou – Nariadenie (EÚ) č. 1306/2013 – Článok 52 ods. 4 písm. c) – Finančné opravy na základe paušálnej sadzby – Lehota 24 mesiacov – Výdavky, na ktoré sa vzťahuje táto lehota – Postup pre výpočet opravy – Úprava sadzby opravy)

text:
               17.1.2022

               SK

               Úradný vestník Európskej únie

               C 24/5

      Rozsudok Súdneho dvora (deviata komora) z 18. novembra 2021 – Helénska republika/Európska komisia
      (Vec C-107/20 P) (1)

      (Odvolanie - Spoločná poľnohospodárska politika (SPP) - Európsky poľnohospodársky záručný fond (EPZF), Európsky poľnohospodársky fond pre rozvoj vidieka (EPFRV) - Výdavky vylúčené z financovania Európskou úniou - Výdavky vynaložené Helénskou republikou - Nariadenie (EÚ) č. 1306/2013 - Článok 52 ods. 4 písm. c) - Finančné opravy na základe paušálnej sadzby - Lehota 24 mesiacov - Výdavky, na ktoré sa vzťahuje táto lehota - Postup pre výpočet opravy - Úprava sadzby opravy)
      (2022/C 24/06)
      Jazyk konania: gréčtina

         Účastníci konania

         Odvolateľka: Helénska republika (v zastúpení: E. Tsaousi, A.-E. Vasilopoulou a E.-E. Krompa, splnomocnení zástupcovia)

         Ďalší účastník konania: Európska komisia (v zastúpení: M. Konstantinidis a J. Aquilina, splnomocnení zástupcovia)

         Výrok rozsudku

                  1.

                  Odvolanie sa zamieta.

                  2.

                  Helénska republika je povinná nahradiť trovy konania.

         (1)  Ú. v. EÚ C 161, 11.5.2020.


title: Vec C-212/20: Rozsudok Súdneho dvora (siedma komora) z 18. novembra 2021 (návrh na začatie prejudiciálneho konania, ktorý podal Sąd Rejonowy dla Warszawy-Woli w Warszawie – Poľsko) – M.P., B.P./„A.“ vykonávajúca činnosť prostredníctvom spoločnosti „A.“ S.A. (Návrh na začatie prejudiciálneho konania – Ochrana spotrebiteľa – Smernica 93/13/EHS – Nekalé podmienky v spotrebiteľských zmluvách – Zmluva o hypotekárnom úvere indexovanom v cudzej mene – Zmluvná podmienka týkajúca sa nákupného a predajného kurzu cudzej meny – Požiadavka zrozumiteľnosti a transparentnosti – Právomoc vnútroštátneho súdu)

text:
               17.1.2022

               SK

               Úradný vestník Európskej únie

               C 24/5

      Rozsudok Súdneho dvora (siedma komora) z 18. novembra 2021 (návrh na začatie prejudiciálneho konania, ktorý podal Sąd Rejonowy dla Warszawy-Woli w Warszawie – Poľsko) – M.P., B.P./„A.“ vykonávajúca činnosť prostredníctvom spoločnosti „A.“ S.A.
      (Vec C-212/20) (1)

      (Návrh na začatie prejudiciálneho konania - Ochrana spotrebiteľa - Smernica 93/13/EHS - Nekalé podmienky v spotrebiteľských zmluvách - Zmluva o hypotekárnom úvere indexovanom v cudzej mene - Zmluvná podmienka týkajúca sa nákupného a predajného kurzu cudzej meny - Požiadavka zrozumiteľnosti a transparentnosti - Právomoc vnútroštátneho súdu)
      (2022/C 24/07)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Sąd Rejonowy dla Warszawy-Woli w Warszawie

         Účastníci konania pred vnútroštátnym súdom

         Žalobcovia: M. P., B. P.

         Žalovaná:„A.“ vykonávajúca činnosť prostredníctvom spoločnosti „A.“ S.A.

         za účasti: Rzecznik Praw Obywatelskich

         Predmet veci

                  1.

                  Článok 5 smernice Rady 93/13/EHS z 5. apríla 1993 o nekalých podmienkach v spotrebiteľských zmluvách sa má vykladať v tom zmysle, že obsah podmienky zmluvy o úvere uzavretej medzi predajcom alebo dodávateľom a spotrebiteľom, ktorá upravuje nákupný a predajný kurz cudzej meny, v ktorej je úver indexovaný, musí umožniť riadne informovanému a primerane pozornému a obozretnému spotrebiteľovi pochopiť na základe jasných a zrozumiteľných kritérií spôsob, akým sa určuje výmenný kurz cudzej meny používaný pri výpočte výšky splátok úveru tak, aby tento spotrebiteľ mohol kedykoľvek sám určiť výmenný kurz uplatňovaný predajcom alebo dodávateľom.

                  2.

                  Články 5 a 6 smernice 93/13 sa majú vykladať v tom zmysle, že bránia tomu, aby vnútroštátny súd, ktorý v zmysle článku 3 ods. 1 tejto smernice konštatoval nekalú povahu podmienky zmluvy uzavretej medzi predajcom alebo dodávateľom a spotrebiteľom, vykladal túto podmienku s cieľom napraviť jej nekalú povahu, aj keby bol takýto výklad v súlade so spoločnou vôľou zmluvných strán.

         (1)  Ú. v. EÚ C 304, 14.9.2020.


title: Vec C-306/20: Rozsudok Súdneho dvora (siedma komora) z 18. novembra 2021 (návrh na začatie prejudiciálneho konania, ktorý podal Administratīvā apgabaltiesa – Lotyšsko) – „Visma Enterprise“ SIA/Konkurences padome (Návrh na začatie prejudiciálneho konania – Hospodárska súťaž – Kartely – Článok 101 ods. 1 a 3 ZFEÚ – Vertikálne dohody – Obmedzenie „z hľadiska cieľa“ alebo „z hľadiska následku“ – Výnimka – Registrácia potenciálnej transakcie s konečným užívateľom zo strany distribútora – Ustanovenie priznávajúce distribútorovi „prednosť pri uskutočnení predajnej transakcie“ počas šiestich mesiacov od registrácie – Výnimka – Námietka užívateľa – Právomoc Súdneho dvora – Výlučne vnútroštátna situácia – Vnútroštátne právne predpisy, ktoré sú v súlade s riešeniami upravenými právom Únie)

text:
               17.1.2022

               SK

               Úradný vestník Európskej únie

               C 24/6

      Rozsudok Súdneho dvora (siedma komora) z 18. novembra 2021 (návrh na začatie prejudiciálneho konania, ktorý podal Administratīvā apgabaltiesa – Lotyšsko) – „Visma Enterprise“ SIA/Konkurences padome
      (Vec C-306/20) (1)

      (Návrh na začatie prejudiciálneho konania - Hospodárska súťaž - Kartely - Článok 101 ods. 1 a 3 ZFEÚ - Vertikálne dohody - Obmedzenie „z hľadiska cieľa“ alebo „z hľadiska následku“ - Výnimka - Registrácia potenciálnej transakcie s konečným užívateľom zo strany distribútora - Ustanovenie priznávajúce distribútorovi „prednosť pri uskutočnení predajnej transakcie“ počas šiestich mesiacov od registrácie - Výnimka - Námietka užívateľa - Právomoc Súdneho dvora - Výlučne vnútroštátna situácia - Vnútroštátne právne predpisy, ktoré sú v súlade s riešeniami upravenými právom Únie)
      (2022/C 24/08)
      Jazyk konania: lotyština

         Vnútroštátny súd, ktorý podal návrh na začatie prejudiciálneho konania

      Administratīvā apgabaltiesa

         Účastníci konania pred vnútroštátnym súdom

         Žalobkyňa:„Visma Enterprise“ SIA

         Žalovaná: Konkurences padome

         Výrok rozsudku

                  1.

                  Článok 101 ods. 1 ZFEÚ sa má vykladať v tom zmysle, že dohodu uzavretú medzi dodávateľom a distribútorom, na základe ktorej distribútor, ktorý ako prvý zaregistroval potenciálnu transakciu s konečným užívateľom, má počas šiestich mesiacov od registrácie tejto transakcie „prednosť pri uskutočnení predajnej transakcie“, pokiaľ tento užívateľ proti tomu nenamieta, nemožno posúdiť ako dohodu, „ktorá má za cieľ“ vylučovanie, obmedzovanie alebo skresľovanie hospodárskej súťaže v zmysle tohto ustanovenia, s výnimkou toho, že by túto dohodu vzhľadom na jej znenie, ciele a jej kontext bolo možné považovať za dohodu, ktorá má dostatočný stupeň poškodzovania hospodárskej súťaže na to, aby mohla byť takto posúdená.
                  Za predpokladu, že takáto dohoda nepredstavuje obmedzenie hospodárskej súťaže „z hľadiska cieľa“ v zmysle článku 101 ods. 1 ZFEÚ, musí vnútroštátny súd skúmať, či túto dohodu možno vzhľadom na všetky relevantné okolnosti vo veci samej, najmä na hospodársky a právny kontext, v ktorom pôsobia dotknuté podniky, povahu dotknutých tovarov alebo služieb, ako aj skutočné podmienky fungovania a štruktúru relevantného trhu, považovať za obmedzujúcu hospodársku súťaž dostatočne citeľným spôsobom z dôvodu jej skutočných alebo potenciálnych účinkov.

                  2.

                  Článok 101 ods. 3 ZFEÚ sa má vykladať v tom zmysle, že na dohodu uzavretú medzi dodávateľom a distribútorom, na základe ktorej má distribútor, ktorý ako prvý zaregistroval potenciálnu transakciu s konečným užívateľom, počas šiestich mesiacov od registrácie tejto transakcie „prednosť pri uskutočnení predajnej transakcie“, pokiaľ proti tomu tento užívateľ nenamieta, sa za predpokladu, že predstavuje dohodu, ktorá má „za cieľ“ alebo „za následok“ vylučovanie, obmedzovanie alebo skresľovanie hospodárskej súťaže v zmysle článku 101 ods. 1 ZFEÚ, môže vzťahovať výnimka podľa odseku 3 tohto článku len vtedy, ak spĺňa kumulatívne podmienky, ktoré sú v ňom uvedené.

                  3.

                  Článok 101 ods. 1 ZFEÚ sa má vykladať v tom zmysle, že existenciu dohody zakázanej týmto ustanovením nemožno vylúčiť len z toho dôvodu, že orgán poverený vykonávaním uvedeného ustanovenia pristúpil k odlišnému posúdeniu týkajúcemu sa pripísania zodpovednosti za porušenie zmluvným stranám tejto dohody.

         (1)  Ú. v. EÚ C 304, 14.9.2020.


title: Vec C-358/20: Rozsudok Súdneho dvora (ôsma. komora) z 18. novembra 2021 (návrh na začatie prejudiciálneho konania, ktorý podal Judecătoria Oradea – Rumunsko) – Promexor Trade Srl/Direcţia Generală a Finanţelor Publice Cluj – Administraţia Judeţeană a Finanţelor Publice Bihor (Návrh na začatie prejudiciálneho konania – Harmonizácia daňových právnych predpisov – Spoločný systém dane z pridanej hodnoty (DPH) – Smernica 2006/112/ES – Právo na odpočítanie DPH – Zrušenie identifikácie zdaniteľnej osoby pre DPH – Zamietnutie práva na odpočítanie – Formálne požiadavky)

text:
               17.1.2022

               SK

               Úradný vestník Európskej únie

               C 24/7

      Rozsudok Súdneho dvora (ôsma. komora) z 18. novembra 2021 (návrh na začatie prejudiciálneho konania, ktorý podal Judecătoria Oradea – Rumunsko) – Promexor Trade Srl/Direcţia Generală a Finanţelor Publice Cluj – Administraţia Judeţeană a Finanţelor Publice Bihor
      (Vec C-358/20) (1)

      (Návrh na začatie prejudiciálneho konania - Harmonizácia daňových právnych predpisov - Spoločný systém dane z pridanej hodnoty (DPH) - Smernica 2006/112/ES - Právo na odpočítanie DPH - Zrušenie identifikácie zdaniteľnej osoby pre DPH - Zamietnutie práva na odpočítanie - Formálne požiadavky)
      (2022/C 24/09)
      Jazyk konania: rumunčina

         Vnútroštátny súd, ktorý podal návrh na začatie prejudiciálneho konania

      Judecătoria Oradea

         Účastníci konania pred vnútroštátnym súdom

         Žalobkyňa: Promexor Trade SRL

         Žalovaný: Direcția Generală a Finanțelor Publice Cluj – Administrația Județeană a Finanțelor Publice Bihor

         Výrok rozsudku

      Článok 168, článok 213 ods. 1, článok 214 ods. 1 a článok 273 smernice Rady 2006/112/ES z 28. novembra 2006 o spoločnom systéme dane z pridanej hodnoty, zmenenej smernicou Rady 2010/45/EÚ z 13. júla 2010, ako aj zásada neutrality dane z pridanej hodnoty (DPH) v spojení so zásadami právnej istoty, ochrany legitímnej dôvery a proporcionality sa majú vykladať v tom zmysle, že v prípade, že identifikácia zdaniteľnej osoby pre DPH bola zrušená z dôvodu neuvedenia zdaniteľných plnení v daňových priznaniach tejto osoby k DPH, podaných počas šiestich po sebe nasledujúcich mesiacov, pričom však táto zdaniteľná osoba pokračuje vo svojej podnikateľskej činnosti napriek tomuto zrušeniu, nebránia vnútroštátnej právnej úprave, ktorá umožňuje príslušnému daňovému orgánu stanoviť tejto zdaniteľnej osobe povinnosť vyberať DPH splatnú z jej zdaniteľných plnení pod podmienkou, že môže požiadať o priznanie novej identifikácie pre DPH a využívať právo na odpočítanie DPH zaplatenej na vstupe. Okolnosť, že konateľ zdaniteľnej osoby je spoločníkom inej spoločnosti, na ktorú bol vyhlásený konkurz, nemožno ako takú uplatniť na to, aby sa tejto zdaniteľnej osobe systematicky odmietalo priznanie novej identifikácie pre DPH.

         (1)  Ú. v. EÚ C 378, 9.11.2020.


title: Vec C-413/20: Rozsudok Súdneho dvora (deviata komora) z 18. novembra 2021 (návrh na začatie prejudiciálneho konania, ktorý podal Tribunal de première instance francophone de Bruxelles – Belgicko) – État belge/LO a i. (Návrh na začatie prejudiciálneho konania – Letecká doprava – Nariadenie (EÚ) č. 1178/2011 – Technické požiadavky a administratívne postupy týkajúce sa posádky civilného letectva – Dodatok 3 bod A odseky 9 a 10 prílohy I – Výcvikové kurzy na účely vydania preukazu spôsobilosti obchodného pilota – Letový výcvik – Čas na prístrojoch na zemi – Výpočet – Tréning na simulátore – Praktická skúška – Zásada právnej istoty – Časové obmedzenie účinkov rozsudku vydaného v prejudiciálnom konaní)

text:
               17.1.2022

               SK

               Úradný vestník Európskej únie

               C 24/8

      Rozsudok Súdneho dvora (deviata komora) z 18. novembra 2021 (návrh na začatie prejudiciálneho konania, ktorý podal Tribunal de première instance francophone de Bruxelles – Belgicko) – État belge/LO a i.
      (Vec C-413/20) (1)

      (Návrh na začatie prejudiciálneho konania - Letecká doprava - Nariadenie (EÚ) č. 1178/2011 - Technické požiadavky a administratívne postupy týkajúce sa posádky civilného letectva - Dodatok 3 bod A odseky 9 a 10 prílohy I - Výcvikové kurzy na účely vydania preukazu spôsobilosti obchodného pilota - Letový výcvik - Čas na prístrojoch na zemi - Výpočet - Tréning na simulátore - Praktická skúška - Zásada právnej istoty - Časové obmedzenie účinkov rozsudku vydaného v prejudiciálnom konaní)
      (2022/C 24/10)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Tribunal de première instance francophone de Bruxelles

         Účastníci konania pred vnútroštátnym súdom

         Žalobca: État belge

         Žalovaní: LO, OG, SH, MB, JD, OP, Bluetail Flight School SA (BFS)

         Výrok rozsudku

                  1.

                  Dodatok 3 bod A ods. 9 písm. e) prílohy I k nariadeniu Komisie (EÚ) č. 1178/2011 z 3. novembra 2011, ktorým sa ustanovujú technické požiadavky a administratívne postupy týkajúce sa posádky civilného letectva podľa nariadenia Európskeho parlamentu a Rady (ES) č. 216/2008, zmenenému nariadením Komisie (EÚ) 2018/1119 z 31. júla 2018, sa má vykladať v tom zmysle, že na účely počítania 115 hodín prístrojového času uvedených v tomto ustanovení nemožno započítať viac ako 55 hodín pozemného prístrojového času.

                  2.

                  Dodatok 3 bod A ods. 10 prílohy I k nariadeniu č. 1178/2011, zmenenému nariadením 2018/1119, sa má vykladať v tom zmysle, že v prípade, ak uchádzač absolvoval praktickú skúšku predtým, ako absolvoval všetky požadované hodiny výcviku, preukaz spôsobilosti CPL(A) mu môže byť udelený až po tom, čo doplnil svoj výcvik a opätovne absolvoval príslušnú praktickú skúšku.

         (1)  Ú. v. EÚ C 378, 9.11.2020.


title: Vec C-479/21 PPU: Rozsudok Súdneho dvora (veľká komora) zo 16. novembra 2021 (návrh na začatie prejudiciálneho konania, ktorý podal Supreme Court – Írsko) – Vykonanie európskych zatykačov vydaných na SN, SD (Návrh na začatie prejudiciálneho konania – Naliehavé prejudiciálne konanie – Článok 50 ZEÚ – Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu – Článok 217 ZFEÚ – Dohoda o obchode a spolupráci so Spojeným kráľovstvom – Protokol (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti – Justičná spolupráca v trestných veciach – Európsky zatykač – Rámcové rozhodnutie 2002/584/SVV – Prechodné zachovanie režimu európskeho zatykača vo vzťahu k Spojenému kráľovstvu na základe dohody o vystúpení – Uplatnenie ustanovení o mechanizme odovzdávania osôb zavedenom v dohode o obchode a spolupráci so Spojeným kráľovstvom na európsky zatykač – Režimy záväzné pre Írsko‘)

text:
               17.1.2022

               SK

               Úradný vestník Európskej únie

               C 24/9

      Rozsudok Súdneho dvora (veľká komora) zo 16. novembra 2021 (návrh na začatie prejudiciálneho konania, ktorý podal Supreme Court – Írsko) – Vykonanie európskych zatykačov vydaných na SN, SD
      (Vec C-479/21 PPU) (1)

      (Návrh na začatie prejudiciálneho konania - Naliehavé prejudiciálne konanie - Článok 50 ZEÚ - Dohoda o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu - Článok 217 ZFEÚ - Dohoda o obchode a spolupráci so Spojeným kráľovstvom - Protokol (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti - Justičná spolupráca v trestných veciach - Európsky zatykač - Rámcové rozhodnutie 2002/584/SVV - Prechodné zachovanie režimu európskeho zatykača vo vzťahu k Spojenému kráľovstvu na základe dohody o vystúpení - Uplatnenie ustanovení o mechanizme odovzdávania osôb zavedenom v dohode o obchode a spolupráci so Spojeným kráľovstvom na európsky zatykač - Režimy záväzné pre Írsko‘)
      (2022/C 24/11)
      Jazyk konania: angličtina

         Vnútroštátny súd, ktorý podal návrh na začatie prejudiciálneho konania

      Supreme Court

         Účastníci konania pred vnútroštátnym súdom

         Žalobcovia: SN, SD

         za účasti: Governor of Cloverhill Prison, Írsko, Attorney General, Governor of Mountjoy prison,

         Výrok rozsudku

      Článok 50 ZEÚ, článok 217 ZFEÚ a protokol (č. 21) o postavení Spojeného kráľovstva a Írska s ohľadom na priestor slobody, bezpečnosti a spravodlivosti, pripojený k Zmluvám EÚ a FEÚ, sa majú vykladať v tom zmysle, že Írsko je viazané článkom 62 ods. 1 písm. b) Dohody o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu v spojení s jej článkom 185 štvrtým odsekom, ako aj článkom 632 Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej.

         (1)  Ú. v. EÚ C 391, 27.9.2021.


title: Vec C-686/20: Uznesenie Súdneho dvora (deviata komora) z 11. októbra 2021 (návrh na začatie prejudiciálneho konania, ktorý podal Tribunal de Proximité d’Aulnay-sous-Bois – Francúzsko) – YE a i./Vueling Airlines SA (Návrh na začatie prejudiciálneho konania – Článok 99 Rokovacieho poriadku Súdneho dvora – Letecká doprava – Nariadenie (ES) č. 261/2004 – Spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov – Článok 3 ods. 3 – Pôsobnosť – Cestujúci, ktorí cestujú bezplatne alebo za zľavnené cestovné, ktoré nie je priamo alebo nepriamo dostupné verejnosti – Malé dieťa cestujúce bezplatne – Článok 2 písm. f) – Pojem „letenka“)

text:
               17.1.2022

               SK

               Úradný vestník Európskej únie

               C 24/9

      Uznesenie Súdneho dvora (deviata komora) z 11. októbra 2021 (návrh na začatie prejudiciálneho konania, ktorý podal Tribunal de Proximité d’Aulnay-sous-Bois – Francúzsko) – YE a i./Vueling Airlines SA
      (Vec C-686/20) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Letecká doprava - Nariadenie (ES) č. 261/2004 - Spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov - Článok 3 ods. 3 - Pôsobnosť - Cestujúci, ktorí cestujú bezplatne alebo za zľavnené cestovné, ktoré nie je priamo alebo nepriamo dostupné verejnosti - Malé dieťa cestujúce bezplatne - Článok 2 písm. f) - Pojem „letenka“)
      (2022/C 24/12)
      Jazyk konania: francúzština

         Vnútroštátny súd, ktorý podal návrh na začatie prejudiciálneho konania

      Tribunal de Proximité d’Aulnay-sous-Bois

         Účastníci konania

         Žalobcovia: YE, LP, AN, právne zastúpený svojimi rodičmi YE a LP, OL, právne zastúpený svojimi rodičmi YE a LP, VX, právne zastúpený svojimi rodičmi YE a LP, CE, právne zastúpený svojimi rodičmi YE a LP

         Žalovaná: Vueling Airlines SA

         Výrok

                  1.

                  Článok 3 ods. 3 prvá veta nariadenia Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91, sa má vykladať v tom zmysle, že podmienka priamej alebo nepriamej dostupnosti pre verejnosť stanovená v tomto ustanovení sa netýka cestujúcich, ktorí cestujú bezplatne.

                  2.

                  Článok 3 ods. 3 druhá veta nariadenia č. 261/2004 sa má vykladať v tom zmysle, že na cestujúceho, ktorý cestuje bezplatne z dôvodu nízkeho veku, ale nemá pridelené miesto ani palubný lístok a ktorého meno nie je uvedené v rezervácii jeho rodičov, sa toto nariadenie nevzťahuje.

         (1)  Dátum podania: 18.12.2020.


title: Vec C-688/20: Uznesenie Súdneho dvora (desiata komora) z 29. októbra 2021 (návrh na začatie prejudiciálneho konania, ktorý podal Sąd Rejonowy w Opatowie – Poľsko) – HG, TC/Ubezpieczeniowy Fundusz Gwarancyjny (Návrh na začatie prejudiciálneho konania – Článok 99 Rokovacieho poriadku Súdneho dvora – Povinné poistenie zodpovednosti za škodu spôsobenú prevádzkou motorových vozidiel – Smernica 2009/103/ES – Článok 3 prvý odsek – Povinnosť uzavrieť zmluvu o poistení – Rozsah – Vozidlo nespôsobilé na prevádzku, neregistrované a zákonným spôsobom vyradené z prevádzky)

text:
               17.1.2022

               SK

               Úradný vestník Európskej únie

               C 24/10

      Uznesenie Súdneho dvora (desiata komora) z 29. októbra 2021 (návrh na začatie prejudiciálneho konania, ktorý podal Sąd Rejonowy w Opatowie – Poľsko) – HG, TC/Ubezpieczeniowy Fundusz Gwarancyjny
      (Vec C-688/20) (1)

      (Návrh na začatie prejudiciálneho konania - Článok 99 Rokovacieho poriadku Súdneho dvora - Povinné poistenie zodpovednosti za škodu spôsobenú prevádzkou motorových vozidiel - Smernica 2009/103/ES - Článok 3 prvý odsek - Povinnosť uzavrieť zmluvu o poistení - Rozsah - Vozidlo nespôsobilé na prevádzku, neregistrované a zákonným spôsobom vyradené z prevádzky)
      (2022/C 24/13)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Sąd Rejonowy w Opatowie

         Účastníci konania

         Žalobcovia: HG, TC

         Žalovaný: Ubezpieczeniowy Fundusz Gwarancyjny

         Výrok

      Článok 3 smernice Európskeho parlamentu a Rady 2009/103/ES zo 16. septembra 2009 o poistení zodpovednosti za škodu spôsobenú prevádzkou motorových vozidiel a o kontrole plnenia povinnosti poistenia tejto zodpovednosti sa má vykladať v tom zmysle, že uzavretie zmluvy o poistení zodpovednosti za škodu spôsobenú prevádzkou motorových vozidiel sa nevyžaduje počas obdobia, kedy je dotknuté vozidlo nespôsobilé na prevádzku z dôvodu jeho technického stavu, nie je registrované a bolo dočasne vyradené z prevádzky v súlade s platným vnútroštátnym právom.

         (1)  Dátum podania návrhu na začatie prejudiciálneho konania: 17.12.2020.


title: Vec C-345/21 P: Odvolanie podané 3. júna 2021: Foundation for the Protection of the Traditional Cheese of Cyprus named Halloumi proti rozsudku Všeobecného súdu (druhá komora) z 24. marca 2021 vo veci T-282/19, Foundation for the Protection of the Traditional Cheese of Cyprus named Halloumi/EUIPO

text:
               17.1.2022

               SK

               Úradný vestník Európskej únie

               C 24/11

      Odvolanie podané 3. júna 2021: Foundation for the Protection of the Traditional Cheese of Cyprus named Halloumi proti rozsudku Všeobecného súdu (druhá komora) z 24. marca 2021 vo veci T-282/19, Foundation for the Protection of the Traditional Cheese of Cyprus named Halloumi/EUIPO
      (Vec C-345/21 P)
      (2022/C 24/14)
      Jazyk konania: angličtina

         Účastníci konania

         Odvolateľka: Foundation for the Protection of the Traditional Cheese of Cyprus named Halloumi (v zastúpení: S. Malynicz, BL, S. Baran, Barrister, V. Marsland, Solicitor)

         Ďalší účastník konania: Úrad Európskej únie pre duševné vlastníctvo
      Súdny dvor (komora príslušná prijímať odvolania) uznesením z 23. novembra 2021 rozhodol, že odvolanie sa neprijíma a Foundation for the Protection of the Traditional Cheese of Cyprus named Halloumi znáša svoje vlastné trovy konania.


title: Vec C-452/21: Návrh na začatie prejudiciálneho konania, ktorý podal Sąd Okręgowy w Warszawie (Poľsko) 21. júla 2021 – J.K., B.K./Przedsiębiorstwo Państwowe X

text:
               17.1.2022

               SK

               Úradný vestník Európskej únie

               C 24/11

      Návrh na začatie prejudiciálneho konania, ktorý podal Sąd Okręgowy w Warszawie (Poľsko) 21. júla 2021 – J.K., B.K./Przedsiębiorstwo Państwowe X
      (Vec C-452/21)
      (2022/C 24/15)
      Jazyk konania: poľština

         Vnútroštátny súd, ktorý podal návrh na začatie prejudiciálneho konania

      Sąd Okręgowy w Warszawie

         Účastníci konania pred vnútroštátnym súdom

         Žalobcovia: J.K., B.K.

         Žalovaný: Przedsiębiorstwo Państwowe X

         Prejudiciálna otázka

      Majú sa článok 191 ods. 1 a 2 Zmluvy o fungovaní Európskej únie, články 7, 17 a 37 Charty základných práv Európskej únie v spojení s článkom 1 ods. 1 a článkami 2, 8 a 9 smernice 2002/49/E[S] Európskeho parlamentu a Rady z 25. júna 2002, ktorá sa týka posudzovania a riadenia environmentálneho hluku (1), vykladať v tom zmysle, že bránia takému výkladu [ustanovenia] vnútroštátneho práva, a to článku 129 ods. 4 ustawa z dnia 27 kwietnia 2001 r. – Prawo ochrony środowiska (zákon z 27. apríla 2001 o ochrane životného prostredia), ktoré stanovuje prekluzívnu lehotu troch rokov na uplatnenie nároku súvisiaceho s obmedzením spôsobu využívania nehnuteľnosti a ktoré neumožňuje vlastníkom nehnuteľností patriacich do oblasti obmedzeného využívania v okolí letiska získať náhradu škody za zníženie hodnoty nehnuteľností a pokrytie nákladov na akustickú revitalizáciu, ako je to v prejednávanej veci?

         (1)  Ú. v. ES L 189, 2002, s. 12; Mim. vyd. 15/007, s. 101.


title: Vec C-469/21: Návrh na začatie prejudiciálneho konania, ktorý podal Tribunal Supremo (Španielsko) 29. júla 2021 – Consejo General de Colegios Oficiales de Farmacéuticos de España/Administración General del Estado

text:
               17.1.2022

               SK

               Úradný vestník Európskej únie

               C 24/12

      Návrh na začatie prejudiciálneho konania, ktorý podal Tribunal Supremo (Španielsko) 29. júla 2021 – Consejo General de Colegios Oficiales de Farmacéuticos de España/Administración General del Estado
      (Vec C-469/21)
      (2022/C 24/16)
      Jazyk konania: španielčina

         Vnútroštátny súd, ktorý podal návrh na začatie prejudiciálneho konania

      Tribunal Supremo

         Účastníci konania pred vnútroštátnym súdom

         Žalobca: Consejo General de Colegios Oficiales de Farmacéuticos de España

         Žalovaný: Administración General del Estado

         Prejudiciálne otázky

                  1.

                  Je vnútroštátny právny predpis, ktorým sa ako nástroj pre register vytvára uzol, ktorého vlastníctvo a správa prináležia verejnej správe štátu, zlučiteľný s delegovaným nariadením (EÚ) 2016/161 (1), a najmä jeho článkami 25, 31, 32, 35, 36 a 44?

                  2.

                  V prípade kladnej odpovede na predchádzajúcu otázku, je vnútroštátny právny predpis, ktorý lekárňam ukladá povinnosť používať uvedený uzol vždy, keď vydávajú lieky hradené z národného systému verejného zdravia, zlučiteľný s delegovaným nariadením (EÚ) 2016/161, a najmä jeho článkami 25, 31, 32, 35, 36 a 44?

                  3.

                  V prípade kladnej odpovede na predchádzajúcu otázku, je vnútroštátny právny predpis, ktorý stanovuje, že ak nedôjde k dohode medzi všeobecnou správou štátu a subjektom spravujúcim národný register v súvislosti so zahrnutím uvedeného uzla do národného registra, je možné zahrnutie tohto uzla do národného registra dohodnúť jednostranným a autoritatívnym aktom, konkrétne ministerskou vyhláškou, zlučiteľný s delegovaným nariadením (EÚ) 2016/161, a najmä jeho článkami 25, 31, 32, 35, 36 a 44?

         (1)  Delegované nariadenie Komisie (EÚ) 2016/161 z 2. októbra 2015, ktorým sa dopĺňa smernica Európskeho parlamentu a Rady 2001/83/ES o ustanoveniach týkajúcich sa podrobných pravidiel bezpečnostných prvkov uvádzaných na obale liekov na humánne použitie (Ú. v. EÚ L 32, 2016, s. 1).